TI-AIH School Leadership

सीखने-सिखाने की प्रक्रिया का परिवर्तन: आपके विद्यालय में मूल्यांकन का नेतृत्व करना

This publication forms part of the Open University module [module code and title]. [The complete list of texts which make up this module can be found at the back (where applicable)]. Details of this and other Open University modules can be obtained from the Student Registration and Enquiry Service, The Open University, PO Box 197, Milton Keynes MK7 6BJ, United Kingdom (tel. +44 (0)845 300 60 90; email general-enquiries@open.ac.uk).

Alternatively, you may visit the Open University website at www.open.ac.uk where you can learn more about the wide range of modules and packs offered at all levels by The Open University.

To purchase a selection of Open University materials visit www.ouw.co.uk, or contact Open University Worldwide, Walton Hall, Milton Keynes MK7 6AA, United Kingdom for a catalogue (tel. +44 (0) 1908 274066; fax +44 (0)1908 858787; email ouw-customer-services@open.ac.uk).

The Open University,
Walton Hall, Milton Keynes
MK7 6AA

First published 200X. [Second edition 200Y. Third edition ....] [Reprinted 200Z]

Copyright © 200X, 200Y The Open University

All rights reserved. No part of this publication may be reproduced, stored in a retrieval system, transmitted or utilised in any form or by any means, electronic, mechanical, photocopying, recording or otherwise, without written permission from the publisher or a licence from the Copyright Licensing Agency Ltd. Details of such licences (for reprographic reproduction) may be obtained from the Copyright Licensing Agency Ltd, Saffron House, 6–10 Kirby Street, London EC1N 8TS (website www.cla.co.uk).

Open University materials may also be made available in electronic formats for use by students of the University. All rights, including copyright and related rights and database rights, in electronic materials and their contents are owned by or licensed to The Open University, or otherwise used by The Open University as permitted by applicable law.

In using electronic materials and their contents you agree that your use will be solely for the purposes of following an Open University course of study or otherwise as licensed by The Open University or its assigns.

Except as permitted above you undertake not to copy, store in any medium (including electronic storage or use in a website), distribute, transmit or retransmit, broadcast, modify or show in public such electronic materials in whole or in part without the prior written consent of The Open University or in accordance with the Copyright, Designs and Patents Act 1988.

Edited and designed by The Open University.

Printed and bound in the United Kingdom by [name and address of printer].

ISBN XXX X XXXX XXXX X

X.X

Contents

- यह इकाई किस बारे में है

- इस इकाई से विद्यालय प्रमुख क्या सीख सकते हैं

- 1 निर्माणात्मक और योगात्मक आकलन

- 2 कक्षा में निर्माणात्मक और योगात्मक आकलन का उपयोग करना

- 3 आपके विद्यालय में आकलन का अभ्यास

- 4 सीखने के लक्ष्य स्थापित करना

- 5 छात्रों की प्रगति की निगरानी करने के लिए आकलन डेटा का उपयोग करना

- 6 सारांश

- संसाधन

- संसाधन 1: प्रगति और कार्यप्रदर्शन का आकलन करना

- संसाधन 2: निगरानी करना और फीडबैक देना

- संसाधन 3: आकलन रूब्रिक्स को कैसे डिजाइन करें

- संदर्भ/संदर्भग्रंथ सूची

- References

- Acknowledgements

यह इकाई किस बारे में है

आकलन को मोटे तौर पर परीक्षाओं में सफलता या विफलता के साथ संबद्ध किया जाता है। परीक्षा में सफलता महत्वपूर्ण है और उसे अच्छे कॉलेज में पढ़ाई, सामाजिक स्थिति और बाद के व्यावसायिक जीवन में सफलता से जोड़ा जाता है। तथापि, परीक्षा के लिए तैयारी पर संकेद्रन सीखने के अनुभव को प्रतिकूल ढंग से प्रभावित कर सकता है। एनसीएफ (NCERT, 2005, पृ. 71) में समस्या की गहराई को पहचाना गया उसमें कहा गया है कि:–

हम उन बुरे प्रभावों के बारे में चिंतित हैं जो परीक्षाएं पढ़ाई को बच्चों के लिए सार्थक और आनंदमय बनाने के प्रयासों पर डालती हैं। वर्तमान में, बोर्ड की परीक्षाएं प्री-विद्यालय से लेकर विद्यालय में बिताए गए सभी वर्षों में सारी परीक्षाओं और आकलन को नकारात्मक ढंग से प्रभावित करती हैं।

इस इकाई में, छात्रों के विकास की निगरानी और मार्गदर्शन के एक अवसर के रूप में आकलन का अन्वेषण करेंगे जब उसे कक्षा के प्रतिदिन अभ्यास के साथ एकीकृत किया जाये। ऐसा सतत आकलन शिक्षकों को छात्रों की सीखने की प्रक्रिया के बारे में नियमित प्रतिक्रिया प्रदान करता है जिसका उपयोग आपके विद्यालय के छात्रों को अधिक प्रभावी विद्यार्थी बनाने में मदद करने के लिए किया जा सकता है। सीखने का प्रोत्साहन करने के लिए व आकलन का उपयोग करने के लिए, आपके शिक्षकों को प्रमाण एकत्रित करके, जानकारी का विश्लेषण करके, सीखने की गतिविधियों को संशोधित करके और प्रतिक्रिया प्रदान करके अपने छात्रों का आकलन और निगरानी करनी होगी। इस तरह से आकलन का उपयोग आपके सभी छात्रों के नतीजों में सुधार करेगा।

सीखने की डायरी

इस इकाई में काम करते समय आपसे अपनी सीखने की डायरी में नोट्स बनाने को कहा जाएगा। यह डायरी एक किताब या फोल्डर है जहाँ आप अपने विचारों और योजनाओं को एकत्र करके रखते हैं। संभवतः आपने अपनी डायरी शुरू कर भी ली है।

इस इकाई में आप अकेले काम कर सकते हैं, लेकिन यदि आप अपने सीखने की चर्चा किसी अन्य विद्यालय प्रमुख के साथ कर सकें तो आप और भी अधिक सीखेंगे। यह आपका कोई सहकर्मी, जिसके साथ आप पहले से सहयोग करते आए हैं, या कोई व्यक्ति हो सकता है जिसके साथ आप नए संबंध का निर्माण कर सकते हैं। इसे नियोजित ढंग से या अधिक अनौपचारिक आधार पर किया जा सकता है। आपकी सीखने की डायरी में बनाए गए आपके नोट्स इस प्रकार की बैठकों के लिए उपयोगी होंगे, और साथ ही आपकी दीर्घावधि की शिक्षण-प्रक्रिया और विकास का चित्रण भी करेंगे।

इस इकाई से विद्यालय प्रमुख क्या सीख सकते हैं

- सीखने के लिए आकलन और आकलन के लिए सीखने के बीच अंतर को पहचानना।

- अपने विद्यालय में शिक्षकों के साथ निर्माणात्मक आकलन का विकास करने के लिए रणनीति का नेतृत्व करना।

- छात्रों की उनके सीखने में सुधार करने में मदद करने वाली प्रतिक्रिया देने के लिए निर्माणात्मक आकलन के दौरान एकत्र किए गए प्रमाण और डेटा का उपयोग करने में शिक्षकों की मदद करना।

1 निर्माणात्मक और योगात्मक आकलन

आकलन के दो प्रकार होते हैं जिन्हें एक दूसरे से अलग माना जाता है क्योंकि उनका उपयोग अलग-अलग तरीकों से और भिन्न प्रयोजनों के लिए किया जाता है। आप अपने स्वयं के शैक्षणिक अनुभव से योगात्मक आकलन से बहुत परिचित होंगे, लेकिन हो सकता है निर्माणात्मक आकलन में मूल्य और अवसर का पूरी तरह से अन्वेषण नहीं किया होगा – या हो सकता है आप उसे पहले से ही कर रहे हों लेकिन अपने कौशल के बारे में पूरी तरह से नहीं जानते होंगे।

- निर्माणात्मक आकलन को कई लोगों द्वारा ‘सीखने के लिए आकलन’ भी कहा जाता है। इस प्रकार के आकलन का मुख्य प्रयोजन छात्रों को वह रचनात्मक प्रतिक्रिया प्राप्त करने में सक्षम बनाना है जो उन्हें बेहतर सीखने और प्रभावी प्रगति करने में उनकी मदद करेगी। ऐसी प्रतिक्रिया आम तौर पर (लेकिन हमेशा नहीं) शिक्षकों द्वारा दी जाती है।

- योगात्मक आकलन को ‘सीखने के आकलन’ के नाम से भी जाना जाता है। इस प्रकार के आकलन का प्रयोजन शिक्षक को छात्रों की उपलब्धि और कार्य प्रदर्शन की पहचान करने में सक्षम करना है, जिसमें सीखने की अवधि एक सत्र या वर्ष हो सकती है।

चित्र 1 छात्रों के सीखने की प्रक्रिया में अंतरों पर चर्चा करना।

योगात्मक आकलन का उपयोग आम तौर पर एक छात्र की अन्य छात्रों के समक्ष तुलना करने के लिए किया जाता है, जबकि निर्माणात्मक आकलन का उपयोग सीखने की प्रगति के लिए किया जाता है।

निर्माणात्मक आकलन छात्रों के आगे चलते जाने और सीखने में प्रगति करने के लिए मार्ग बनाता है। यह निम्नलिखित की पहचान कर सकता है:

- छात्र क्या कर सकता है और क्या नहीं?

- छात्रों को क्या कठिन लगता है?

- किसी भी अंतर और छात्र को हो सकने वाली गलतफहमियाँ।

इसमें शामिल होता है:

- सीखने के स्पष्ट लक्ष्यों की चर्चा करते हुए, छात्र के साथ संवाद

- छात्र का अपने लक्ष्य की प्राप्ति के लिए सक्रिय होना

- स्वतः- और समकक्षीय समीक्षा सहित प्रगति की निगरानी।

सामयिक और उपयोगी प्रतिक्रिया प्रक्रिया का हिस्सा है क्योंकि वह सुधरने में छात्रों की मदद करता है। यह भी महत्वपूर्ण है कि छात्र और शिक्षक दोनों अपने लक्ष्यों को प्राप्त करने लिए दृढ़ रहें जब तक कि छात्र अपने लक्ष्य को प्राप्त न कर लें, जिसके लिए निश्चित तौर पर शिक्षक को छात्र की जरूरतों को पूरा करने के लिए अपने अध्यापन में समायोजन करने पड़ सकते हैं।

इसलिए, निर्माणात्मक आकलन का योगात्मक आकलन के मुकाबले बहुत अलग प्रयोजन और दृष्टिकोण होता है। योगात्मक आकलन अधिक औपचारिक होता है। निर्माणात्मक आकलन कक्षा के संदर्भ में संपन्न होता है और शिक्षक और छात्र के बीच संबंध की बुनियाद पर विकसित होता है। निर्माणात्मक आकलन (सेंट्रल बोर्ड ऑफ सेकंडरी एजुकेशन, 2009) की मुख्य विशेषताएं ये हैं:

- वह नैदानिक और सुधारात्मक है

- वह प्रभावी प्रतिक्रिया के लिए प्रावधान करता है

- वह छात्रों के स्वयं सीखने में उनकी सक्रिय भागीदारी के लिए मंच प्रदान करता है

- वह शिक्षकों को आकलन के नतीजों को ध्यान में रखते हुए अध्यापन को समायोजित करने में सक्षम करता है

- वह उस अगाध प्रभाव की पहचान करता है जो आकलन छात्रों की प्रेरणा और आत्म-सम्मान, जिनके सीखने की प्रक्रिया पर महत्वपूर्ण प्रभाव होते हैं, पर डालता है।

- वह छात्रों की स्वयं का आकलन करने और सुधार करने के तरीके को समझने में सक्षम होने की जरूरत की पहचान करता है

- वह जो कुछ पढ़ाया जाना है उसकी परिकल्पना के लिए छात्रों के पूर्व ज्ञान और अनुभव की नींव पर विकसित होता है

- कैसे और क्या पढ़ाया जाना है यह तय करने के लिए सीखने की विभिन्न शैलियों को समाविष्ट करता है

- छात्रों को वे मापदंड समझने को प्रोत्साहित करता है जिनका उपयोग उनके काम को परखने के लिए किया जाएगा

- छात्रों को प्रतिक्रिया के बाद उनके काम को सुधारने का अवसर प्रदान करता है

- छात्रों की उनके समकक्षों की सहायता करने, और उनके द्वारा सहायता किए जाने में मदद करता है।

निर्माणात्मक आकलन शिक्षक को वहाँ से आगे बढ़ने का अवसर देता है जहाँ छात्र होता है और छात्र को यह समझने का मौका देता है कि उन्हें सफल होने के लिए क्या करना है। इसलिए निर्माणात्मक आकलन विद्यार्थी को शामिल करता है और छात्र को उसके सीखने का स्वामित्व प्रदान करता है।

सतत और व्यापक मूल्यांकन (सीसीई) का वर्णन (सेंट्रल बोर्ड ऑफ सेकंडरी एजुकेशन, 2009) निम्न प्रकार से किया जाता है:

सीसीई का मुख्य जोर छात्रों के बौद्धिक, भावात्मक, शारीरिक, सांस्कृतिक और सामाजिक विकास को सुनिश्चित करते हूए उनकी सतत प्रगति पर होता है और इसलिए वह विद्यार्थी की शैक्षिक योग्यताओं तक ही सीमित नहीं होगा। वह आकलन का उपयोग विद्यार्थियों […] को प्रतिक्रिया और अनुवर्ती काम की व्यवस्था करने के लिए जानकारी प्रदान करने को प्रेरित करने के साधन के रूप में करता है ताकि कक्षा में सीखने की प्रक्रिया को सुधारा जा सके और विद्यार्थी की प्रोफाइल की एक व्यापक तस्वीर प्रस्तुत की जा सके।

गतिविधि 1 आपसे विद्यालय के परिवेश में निर्माणात्मक और योगात्मक आकलन के बीच अंतरों के बारे में सोचने को कहती है। यह वह गतिविधि है जिसका उपयोग आप अपने शिक्षकों के साथ निर्माणात्मक और योगात्मक आकलन के बारे में चर्चा शुरू करने के लिए कर सकते हैं।

गतिविधि 1: निर्माणात्मक और योगात्मक आकलन की पहचान करना

नीचे उन आकलन के अवसरों की सूची दी गई है जिनका उपयोग आपके विद्यालय में कक्षाओं में किया जा सकता है। अपनी सीखने की डायरी का उपयोग करके दो कॉलम बनाएं, एक निर्माणात्मक आकलन के लिए और एक योगात्मक आकलन के लिए। अब नम्निलिखित सूची में से आकलनों को दोनों में से एक कॉलम में रखें। आप देखेंगे कि कुछ आकलन, सन्दर्भ पर निर्भर करते हुए किसी भी कॉलम में जा सकते हैं – उदाहरण के लिए कोई गीत गाना योगात्मक हो सकता है यदि वह संगीत की परीक्षा का भाग है या निर्माणात्मक यदि वह विद्यालय में अभिनय की तैयारी के लिए है।

यह एक ऐसी गतिविधि है जिसे आप अकेले कर सकते हैं।या यदि आप इसे विस्तृत करना चाहते हैं तो एक सामूहिक गतिविधि के हिस्से के रूप में अन्य लोगों, को शामिल कर सकते हैं

1. पेन और पेपर परीक्षा

2. याददाश्त से दोहराना

3. विज्ञान के किसी प्रयोग की परिकल्पना और निष्पादन करना

4. खुली पुस्तक वाली परीक्षा

5. शिक्षक द्वारा छात्र का प्रेक्षण

6. व्यंजन विधि के अनुसार भोजन पकाना

7. निबंध

8. प्रश्नों के मौखिक उत्तर

9. प्रदर्शन

10. छात्र द्वारा तैयार किए गए गीत को गाना

11. एथलेटिक्स की दौड़ में व्यक्तिगत कीर्तिमान स्थापित करना

12. किसी नाटक की रचना और अभिनय करना

View discussion - गतिविधि 1: निर्माणात्मक और योगात्मक आकलन की पहचान करना

आकलन का उपयोग निर्माणात्मक ढंग से करना

आपके लिए संसाधन 1, ‘प्रगति और कार्य-प्रदर्शन का आकलन करना’ को पढ़ना उपयोगी होगा। आपके लिए इसे अपने शिक्षकों के साथ साझा करना तब उपयोगी हो सकता है जब आप अपने विद्यालय में आकलन की भूमिका और शैली के बारे में चर्चाएं शुरू करेंगे, और देखेंगे कि किन पद्धतियों का उपयोग किया जा सकता है और आकलन कैसे कक्षा की एक अनिवार्य गतिविधि बन सकता है।

तो निर्माणात्मक और योगात्मक आकलन के बीच मुख्य अंतर हैं:

- आकलन का प्रयोजन

- डेटा का उपयोग कैसे किया जाता है

- प्रक्रिया का स्वामी कौन है।

निर्माणात्मक आकलन में छात्रों को सहयोगी बनाने के लिए, उन्हें सक्रिय और चिंतनशील विद्यार्थी बनना होगा, और अपनी सीखने की प्रक्रिया में अगले कदम उठाने के लिए प्रतिक्रिया का उपयोग करना होगा। केस स्टडी 1 इसका एक उदाहरण देता है।

चित्र 2 कक्षा में निर्माणात्मक और योगात्मक आकलन का उपयोग करना।

केस स्टडी 1: रवि को निर्माणात्मक आकलन प्राप्त होता है

रवि एक पुस्तक के अध्याय का सारांश लिखने के लिए एक और छात्र के साथ काम करता है। बाद में वह सोचता है कि उन्हें वह काम करने में कितना समय लगा और वे दोनों कितने अव्यवस्थित थे। रवि काम के बारे में असमंजस में था और उसे पता चला कि उसने अध्याय के कुछ महत्वपूर्ण शब्दों को नहीं समझा था। अध्याय का सारांश देर से दिया गया और शिक्षक ने कहा वह बहुत छोटा था, उसमें वाक्य संरचना का अभाव था और कुछ जरूरी जानकारी छूट गई थी। तथापि, शिक्षक ने उनके प्रयास के लिए उन्हें प्रोत्साहित किया, और वे इस बात पर सहमत हुए कि रवि अपने अगले सारांश में अधिक संरचना का उपयोग करेगा। रवि अब भी शर्मिंदा था, क्योंकि वह जानता था कि वह बेहतर कर सकता था, लेकिन यह पहली बार था जब उसने किसी अध्याय का सारांश लिखा था।

रवि ने इस पुस्तक के लिए एक शब्दावली सूची लिखना शुरू किया क्योंकि यह स्पष्ट था कि वह कहानी के कुछ भाग को भूल रहा था और देखना चाहता था कि क्या इससे उसे मदद मिलेगी। उसने अपनी बड़ी बहन से भी उसके द्वारा लिखे गए कुछ अध्यायों के सारांश उसे दिखाने को कहा ताकि वह कुछ अच्छे उदाहरण देख सके। रवि ने अगली बार एक भिन्न सहयोगी के साथ काम करने का प्रयत्न करने का निश्चय किया जो काम के बारे में अधिक स्पष्ट था और उसने सुझाव दिया कि सारे काम को मिलकर करने की बजाय दायित्वों को आपस में बाँट लिया जाये। वह इस बारे में निश्चित नहीं था कि भ्रमित कौन था – वह या उसका सहयोगी, और इस बात की जाँच करना चाहता था।

रवि ने न केवल अपनी स्वयं की शिक्षण-प्रक्रिया के बारे में सोचा, बल्कि यह भी देखना शुरू किया कि वह अगली बार कैसे बेहतर कर सकता है और अपनी सीखने की प्रक्रिया को सुधारने के लिए वह क्या कर सकता है। उसने न केवल अपने निष्कर्ष पर नज़र डाली, बल्कि यह भी देखा कि वह कैसे काम कर रहा था। उसके शिक्षक ने उसे कुछ उपयोगी प्रतिक्रिया दी (निर्माणात्मक आकलन) और उसने उसका अगली बार योजना बनाने के लिए उपयोग किया।

एक विद्यालय प्रमुख के रूप में, आप निर्माणात्मक आकलन के लिए एक संयुक्त प्रयास को प्रोत्साहित कर सकते हैं जिसके लिए आप न केवल अपने शिक्षकों बल्कि अपने छात्रों के साथ काम करके उनकी प्रक्रिया के भाग के रूप में सीखने का आकलन करने के लाभों को देखने में उनकी मदद कर सकते हैं।

छात्रों को संलिप्त और सक्रिय विद्यार्थी बनने के लिए प्रोत्साहित करने के लिए, शिक्षक को सुनिश्चित करना होगा कि वे उनकी अपनी शिक्षण प्रक्रिया के प्रति सजग हैं और वे:

- गतिविधि पर चिंतन करते हैं

- जो कुछ हुआ उसका विश्लेषण करना शुरू करते हैं

- अपनी शिक्षण-प्रक्रिया को सुधारने और अपने अनुमानों और निष्कर्षों की जाँच करने के लिए कार्यवाही करते हैं।

शिक्षकों के लिए अधिक मार्गदर्शन माध्यमिक अंग्रेजी इकाईनिर्माणात्मक आकलन के माध्यम से भाषा का समर्थन करने में पाया जा सकता है।

2 कक्षा में निर्माणात्मक और योगात्मक आकलन का उपयोग करना

केस स्टडी 2 बतलाता है कि एक विद्यालय प्रमुख, श्रीमती सिल्वा ने शिक्षक के रूप में अपने स्वयं के अनुभवों का उपयोग करते हुए अपने विद्यालय में निर्माणात्मक आकलन की शुरूआत कैसे की। वे अपने विद्यालयों में निर्माणात्मक आकलन का परिचय कराने के लिए अपने तरीके को पाँच चरणों में संरचित करती हैं:

- शिक्षकों को निर्माणात्मक आकलन से परिचित कराना।

- शिक्षकों को निर्माणात्मक आकलन के व्यावहारिक संपर्क में लाना: विद्यालय नेता, श्रीमती सिल्वा द्वारा ली गई एक कक्षा का प्रेक्षण करना।

- विद्यालय नेता, श्रीमती सिल्वा द्वारा कक्षा को पढ़ाने के प्रेक्षित तरीके पर शिक्षकों के साथ चर्चा।

- शिक्षकों का उनकी कक्षाओं में निर्माणात्मक आकलन करते समय प्रेक्षण करना।

- समीक्षा और चिंतन-मनन।

केस स्टडी 2: श्रीमती सिल्वा कक्षा में निर्माणात्मक आकलन का उपयोग करती हैं

श्रीमती सिल्वा हमेशा अपनी कक्षा के हर छात्र की विभिन्न अध्यायों में प्रगति के बारे में नोट्स बनाकर निगरानी करती थीं। उन्हें अपनी कक्षा के विभिन्न छात्रों के लिए अपने पाठों को प्रासंगिक और उपयोगी बनाने में गर्व होता था, और वे जानती थीं कि ऐसा करना तभी संभव है यदि उन्हें हर छात्र की उसकी पढ़ाई में स्थिति की जानकारी हो। उन्होंने समय के साथ सीखा था कि उन्हें यह नहीं मानना चाहिए कि सबसे अधिक शोर करने वाले छात्र ही सबसे मेधावी भी होते हैं, इसलिए उन्हें उन छात्रों को प्रोत्साहित करना और उन्नति करते देखना पसंद था जो चुप रहकर भी सक्षम थे।

वे किसी न किसी प्रारूप में यह रिकार्ड करने में भी विश्वास करती थीं कि छात्र अपनी गतिविधियों में क्या कर रहे हैं और हर छात्र को उसकी शिक्षण-प्रक्रिया और प्रगति के बारे में प्रतिक्रिया प्रदान करती थीं। रिकॉर्डिंग और विश्लेषण के आधार पर, वे योजना बनाती थीं कि उनके छात्रों के साथ किस तरह से व्यवहार किया जाये जिससे कि उनकी सीखने की प्रक्रिया में सुधार आ सके।

विद्यालय प्रमुख के रूप में हाल में हुई उनकी पदोन्नति के साथ, श्रीमती सिल्वा चाहती हैं कि उनके तीन सहकर्मी अपने छात्रों की पूर्व शिक्षा को आगे बढ़ाएं और उन्हें जो कुछ पता चले उसे ध्यान में रखते हुए अपने अध्यापन को समायोजित करें। अपनी पद्धति के बारे में उन्होंने यह बात कही।

चरण 1: शिक्षकों को निर्माणात्मक आकलन से परिचित कराना

जब मैंने कक्षा में शिक्षण प्रक्रिया की जाँच करने और उसका उपयोग हमारी बड़ी और विविधतापूर्ण कक्षाओं में अध्यापन की मदद करने के तरीके के बारे में बोलना शुरू किया तो मुझे लगा कि कोई भी मेरी बात नहीं समझ रहा है।

शिक्षकों को अकसर यह बात करने को तत्पर पाया जाता है कि उन्हें छात्रों को पढ़ाने में कितनी कठिनाई होती है जो एक अध्याय में अलग-अलग चरण पर होते हैं, वे ये नहीं पहचान पा रहे थे कि यदि वे छात्रों की वर्तमान शिक्षण-प्रक्रिया के स्तरों को स्पष्ट रूप से जान लें तो वे अधिक प्रभावी ढंग से पढ़ा सकते हैं। इसलिए मैंने निर्माणात्मक आकलन के बारे में बोलना शुरू किया, जिससे कि वे जान सकें कि छात्रों की शिक्षण–पद्धति को कैसे सुधारा जा सकता है।

चरण 2: शिक्षकों को निर्माणात्मक आकलन के व्यावहारिक संपर्क में लाना: विद्यालय प्रमुख द्वारा ली जा रही एक कक्षा का प्रेक्षण करना

यह दिखाने के लिए कि मेरा मतलब क्या था उन्हें अपने पाठों में आमंत्रित करने का निश्चय किया। मैंने प्रेक्षकों के लिए एक गणित का पाठ और एक भाषा का पाठ खोला। मैंने उनसे पाठ में किए जा रहे आकलन के विभिन्न तरीकों और वह कितनी बार किया जा रहा था इस बात के नोट्स बनाने को कहा। मैंने सुझाया कि इसमें मैं छात्रों का आकलन करती हो सकती हूँ, या छात्र स्वयं या एक दूसरे का आकलन करते हो सकते हैं। मैंने शिक्षकों को देखने को कहा कि आकलनों को कैसे रिकार्ड किया (या नहीं किया) जाता है, और मैंने अपने अध्यापन को सूचित करने के लिए आकलन का कैसे उपयोग किया; उदाहरण के लिए, मैंने कैसे प्रश्न पूछे, मैंने क्या टिप्पणियाँ कीं और मैंने किन उदाहरणों का उपयोग किया।

मैंने इस बात पर भी उनका ध्यान खींचा कि यह महत्वपूर्ण है कि वे उन टिप्पणियों को भी लिखें जो मैंने छात्रों की मदद करने के लिए तब की जब वे अटक रहे थे, और मैंने छात्रों को समय-समय पर प्रतिक्रिया कैसे दी। यह उन्हें यह समझाने के लिए किया गया कि छात्रों को इस तरह से तत्काल प्रतिक्रिया देना कितना जरूरी और महत्वपूर्ण होता है ताकि छात्र जो कुछ कर रहे हों उसमें सुधार कर सकें।

चरण 3: विद्यालय नेता द्वारा कक्षा में प्रेक्षित अध्यापन पर शिक्षकों के साथ चर्चा

हमने एक बैठक की जिसमें हमने किए जा रहे अध्यापन और सीखने के भाग के रूप में छात्रों का आकलन करने के मेरे तरीके पर चर्चा की। कुछ चीजें जिनसे शिक्षक आश्चर्यचकित हुए थे वे ये थीं कि मैंने एक छात्रा से जोड़ी में कार्य के दौरान अपने सहयोगी का आकलन करने को कहा था और समूहकार्य के दौरान मैंने समूहों से, शिक्षक के रूप में मेरी भूमिका लेते हुए, एक दूसरे का आकलन करने और प्रतिक्रिया देने को कहा था।

चर्चा आगे बढ़कर प्रश्नों की एक सूची में बदल गई जो वे अपनी खुद की कक्षाओं में छात्रों की शिक्षण-प्रक्रिया का आकलन करने के लिए पूछ सकते थे। मैं चाहती थी कि ये प्रश्न एक मददगार ढंग से पूछे जाएं और इस तरह से नहीं कि छात्र तनावग्रस्त हो जायें या समझें कि कोई पूछताछ कर रहा है। यदि छात्र उत्तर न दे सके, तो प्रश्नों को दूसरे विद्यार्थी से पूँछना चाहिए और नोट करना चाहिए कि कौन सी बात उन्हें समझ में नहीं आई है।

चरण 4: शिक्षकों को अपनी कक्षाओं में निर्माणात्मक आकलन का उपयोग करते देखना

मैंने उनसे मुझे एक महीने की अवधि में एक पाठ को स्वयं देखने के लिए आने का निमंत्रण देने को कहा। उन्हें अपनी अवधारणाओं का अभ्यास करने के लिए समय की जरूरत थी। मैंने उन्हें सूचित किया कि मैं अपने प्रेक्षणों को नोट करूँगी क्योंकि इतनी सारी कक्षाओं में हो रही हर बात तो याद रखना मेरे लिए संभव नहीं होगा। मेरे प्रेक्षणों के दौरान मुझे शिक्षकों को ऐसे प्रश्नों का उपयोग करते देखकर खुशी हुई जो छात्रों को सोचने के लिए प्रेरित करते थे और शिक्षक यह जान पा रहे थे कि छात्रों को क्या समझ में आया था। मैंने यह भी देखा कि छात्रों के अटकने पर वे सहायतापूर्ण प्रतिक्रिया भी दे रहे थे। छात्रों की इसमें दिलचस्पी नज़र आ रही थी और वे अधिकांश कक्षाओं में उत्तर देने के लिए तैयार थे।

चरण 5: समीक्षा और चिंतन-मनन

प्रेक्षणों के बाद हम अपनी प्रारंभिक सूचियों पर लौटे और उन्हें परिशोधित करते हुए उनमें कुछ और प्रश्न जोड़े। अपने विद्यालय के सभी शिक्षकों के साथ इस बातचीत के दौरान, हमने:

- उनके सामने आ रही समस्याओं पर चर्चा की

- इस बारे में अनुभवों को साझा किया कि उन्होंने अपनी कक्षाओं में कौन सा आकलन कैसे किया, और मोटे तौर पर तय किया कि छात्रों की मदद करने के लिए क्या करने की जरूरत है

- उनकी वैयक्तिक अध्यापन/शिक्षण-प्रक्रिया की योजनाओं को संशोधित किया

- नई योजनाओं को एक दूसरे के साथ साझा किया।

एक शिक्षक, श्रीमती मेहता ने चर्चाओं के दौरान एक अवधारणा को साझा किया जिसका उपयोग फिर कई शिक्षकों ने अपनी कक्षाओं में किया। उन्होंने हमें बताया कि उन्होंने अपने छात्रों के त्वरित आकलन के लिए अपनी गणित की कक्षा में एक मज़ेदार तरीके का उपयोग किया था। छात्र यदि किसी अवधारणा को समझने में कठिनाई महसूस करते तो खुला हाथ उठाते थे और यदि उन्हें विश्वास होता कि वे उसे समझ गए हैं तो बंद मुठ्ठी उठाते थे। वे इस आकलन का उपयोग पाठ के दौरान कभी भी अपने अध्यापन को धीमा करने या अगले चरण में आगे बढ़ने के लिए कर सकती थीं। छात्रों ने हाथ को खोलने और बंद करने के एक अतिरिक्त संकेत की माँग की थी ताकि वे बता सकें कि वे करीब-करीब समझ गए हैं! हममें से कई लोग अब इस तकनीक का उपयोग करते हैं और छात्र कभी-कभी बिना पूछे ही खुलता-बंद होता या खुला हाथ उठा देते हैं।

श्रीमती मेहता की अवधारणा उनके छात्रों को उन्हें यह बताने का एक त्वरित और उपयोगी तरीका था कि उन्होंने अपने काम को समझा है या नहीं। तथापि, आपको एक प्रमुख के रूप में कुछ बातों के लिए देखना होगा ताकि आप सुनिश्चित कर सकें कि इस अवधारणा का उपयोग निर्माणात्मक ढंग से किया जा रहा है:

- श्रीमती मेहता के मामले में, हो सकता है उन्होंने उन कौशलों को ब्लैकबोर्ड पर सूचीबद्ध किया होगा जिन्हें सीखने की जरूरत उनके छात्रों को थी, या उन्हें कोई जटिल प्रश्न दिया होगा जिसे हल करने के लिए उन्हें उनके द्वारा सीखे जा रहे गणित की अच्छी समझ की जरूरत थी। छात्र तब निर्णय कर सकते थे कि क्या वे कौशलों का उपयोग कर सकते हैं या समस्या को हल कर सकते हैं।

- आकलन के परिणाम के रूप में क्या हुआ? आकलन तब केवल निर्माणात्मक होता है जब उसके बाद की जाने वाली सीखने की गतिविधि को उस बात को ध्यान में रखते हुए संशोधित किया जाता है जिसे आकलन ने दर्शाया था। श्रीमती मेहता जब देखती थीं कि छात्र समझ नहीं पा रहे हैं तो वे अध्यापन को मंद कर देती थीं, लेकिन कभी-कभी शिक्षकों के पास ऐसी कई अवधारणाओं का होना आवश्यक होता है जिनसे प्रत्येक छात्र प्रगति करना जारी रख सके।

3 आपके विद्यालय में आकलन का अभ्यास

छात्रों को सीखने के कौशलों के लिए इन आकलनों का विकास करने में सहायता की जरूरत पड़ती है। ऐसा करने के लिए, विद्यालय नेताओं और शिक्षकों को:

- सीखने की प्रक्रिया के आकलन के सिद्धांतों को समझना चाहिए

- जानना चाहिए कि इन कौशलों को कैसे कक्षा की गतिविधियों के माध्यम से विकसित करना चाहिए, और ये गतिविधियाँ छात्रों को प्रतिक्रिया देने और अध्यापन और सीखने की प्रक्रिया को अधिक प्रभावी ढंग से नियोजित करने में मदद करने के लिए अवसर कैसे प्रदान कर सकती हैं।

विद्यालय में आकलन में परिवर्तन को लागू करने से पहले, यह समझना सदैव आवश्यक होता है कि वर्तमान में क्या हो रहा है और आकलन के प्रति शिक्षकों का क्या दृष्टिकोण है। अगली गतिविधि का उद्देश्य यह पता लगाने में आपकी मदद करना है कि आपके विद्यालय के पाठों में किस प्रकार का आकलन हो रहा है ताकि आप शिक्षकों को कक्षा में आकलन करने के लिए सृजनात्मक रणनीतियों को अपनाने में शिक्षकों को सक्षम कर सकें।

गतिविधि 2: अपने विद्यालय में आकलन के अभ्यास पर दृष्टि डालना

अधिकतम पाँच शिक्षकों से उस एक आकलन कार्य का वर्णन करने को कहें जिसका उपयोग उन्होंने उस सप्ताह किया है। उनसे पूछें कि उन्होंने छात्रों के बारे में आकलन से क्या सीखा और छात्रों ने उससे क्या सीखा।

यह पता लगाने के लिए कि निर्माणात्मक आकलन का उपयोग किस सीमा तक किया जा रहा है, आप चाहें तो उनसे इस बात के उदाहरण देने को कह सकते हैं जहाँ उन्होंने छात्रों को तत्काल आकलन प्रतिक्रिया दी थी या छात्रों के सीखने में सुधार करने के लिए मदद करने के लिए सीखने के काम को बदला था। इससे आपको यह निर्धारित करने में मदद मिलेगी कि आपके शिक्षक निर्माणात्मक आकलन का उपयोग उसके बारे में अनभिज्ञ होकर कर रहे हैं या नहीं।

ये सब वार्तालाप कर लेने के बाद, अपनी सीखने की डायरी में उत्तरों को नोट करते हुए, निम्नलिखित प्रश्नों का उत्तर दें:

- किस प्रकार के आकलन सबसे सामान्य महसूस होते हैं?

- क्या इस बात का प्रमाण है कि निर्माणात्मक आकलन संपन्न हो रहा है? यदि हाँ, तो उदाहरण दें।

- क्या शिक्षक छात्रों की आकलन प्रतिक्रिया से सीखने की स्पष्ट इच्छा को व्यक्त करते हैं? दूसरे शब्दों में, क्या वे सीखने के लिए आकलन की भूमिका या सीखने के आकलन की भूमिका को समझते हैं?

- आप अपने साथ उनके द्वारा चर्चित आकलनों को निर्माणात्मक बनाने के लिए उनके प्रयोजन या उपयोग को बदलने का सुझाव कैसे दे सकते हैं?

View discussion - गतिविधि 2: अपने विद्यालय में आकलन के अभ्यास पर दृष्टि डालना

छात्रों को शामिल करें

स्टाफ का परिदृश्य और आकलन पर उनके परिदृश्य अत्यंत महत्वपूर्ण हैं। तथापि, वे सफलता का केवल एक हिस्सा हैं। विद्यालय में निर्माणात्मक आकलन के सफल कार्यान्वयन के मूल में दो प्रश्न हैं:

1. क्या शिक्षकों को आकलन के अवसरों से छात्रों की प्रभावी ढंग से सीखने में मदद करने के लिए जरूरी जानकारी प्राप्त हो रही है?

2. क्या छात्रों को प्रभावी ढंग से सीखने और अपनी क्षमताओं को विकसित करने के लिए आवश्यक प्रतिक्रिया प्राप्त हो रही है?

यह महत्वपूर्ण है कि छात्रों से उनके निर्माणात्मक आकलन के अनुभवों के बारे में पूछने और यह जानने के लिए समय दिया जाये कि क्या वे सुझाव दे सकते हैं कि आकलनों और प्रतिक्रिया को कैसे सुधारा जा सकता है। छात्रों को शामिल करना प्रत्येक आकलन के अवसर में सन्निहित होना चाहिए, ताकि शिक्षक समझ सकें कि छात्रों ने आकलन से क्या लाभ प्राप्त किया है और उनके सीखने के लिए आवश्यक अगले कदमों की संयुक्त रूप से पहचान कर सकें। इस तरह, आकलन व्यक्ति से संबंधित हो जाता है, जिसे विभेदित आकलन भी कहते हैं। आपको अपनी टीम के साथ साझा करने के लिए संसाधन 2, ‘निगरानी करना और फीडबैक देना’, उपयोगी लग सकता है।

4 सीखने के लक्ष्य स्थापित करना

निर्माणात्मक आकलन तभी प्रभावी होता है जब शिक्षक जानते हैं कि छात्र किस ओर जा रहे हैं। एक प्रमुख होने के नाते, यह सुनिश्चित करना आपका दायित्व है कि शिक्षकों के पास शैक्षणिक वर्ष के अंत में, पाठों के क्रम की समाप्ति और किसी विशिष्ट गतिविधि को पूरा करने के लक्ष्य हैं।

शिक्षकों की निर्माणात्मक आकलन का उपयोग विकसित करने में मदद करने के लिए छात्रों के लिए लघु, मध्यम और दीर्घावधि में स्पष्ट लक्ष्य आवश्यक हैं। गतिविधि 3 आपकी इस गतिविधि के बारे में यह सोचने में मदद करेगी कि आप मुख्य निर्देश (रुब्रिक) को साधन के रूप में इस्तेमाल करते हुए ऐसा करने में शिक्षकों की सहायता कैसे कर सकते हैं। संसाधन 3 योग्यता के विभिन्न स्तरों का आकलन करने के लिए रुब्रिक लिखने पर कुछ मार्गदर्शन की पेशकश करता है। तालिका 1 और 2 दो विषम रुब्रिकों के उदाहरण हैं जो विभिन्न स्तरों पर और विभिन्न मापदंडों के समक्ष आकलन करते हैं।

तालिका 1 पूर्व माध्यमिक एवं माध्यमिक का विवेचनात्मक ढंग से स¨चने वाला रुब्रिक। (स्रोत: बौद्धिक ग्रहण, दिनांक रहित)

क्र.सं.

प्रदर्शन के स्तर

विचार : एक व्याख्या उत्पन्न करना

प्रमाण : पाठ के समर्थन का उपयोग

प्रतिक्रिया : के साथ और अन्य छात्रों से सीख

7.

व्याख्या विस्तार

एक पूरे के रूप में पाठ की व्याख्या करने के लिए विचार विस्तार

• विषयों, मुद्दों, लेखक के परिप्रेक्ष्य को पहचानना

• सवाल से परे चले जाना, चर्चा के अन्तर्गत मुद्दों का विस्तार

पूरे पाठ से सबूब के साथ लाता है

• प्रमुख घटनाओं और सूक्ष्म विवरणों का उपयोग करता है

• प्रमाणों की तुलना और वजन (Weigth)

अन्य छात्रों के विचारों को प्रकट करना चाहता है

• अन्य छात्रों के विचारों को स्पष्ट और सम्भावनाओं का सुझाव देने के सावाल पूछना

• अन्य विचारों के लिए समर्थन का सुझाव

6.

व्याख्या बताता है

खुद के विचार पर प्रकाश डालता है

• शब्दों को परिभाषित करता है

• विसंगतियों का निराकरण

कई अलग–2 मार्ग से मामला बताना है

• सोंच की प्रक्रिया की रचना

• चर्चा के दौरान सबूत जोड़ना

अन्य छात्रों के विचारों और सबूत शामिल

• इससे सहमत है या विशिष्ट भागों से असहमत

• परी चर्चा क बाद

5.

जवाब समझाना

एक विचार सवाल का जवाब बनाते हैं कि कैसे–

• कार्यों और चित्रों को एक दूसरे से सम्बंधित

• स्पष्ट करने के लिए अपनी मान्यताओं, प्रश्न से संबंधित करना

एक अंश विचारों का समर्थन कैसे बताता है

• शब्दों की खोज, सार्थक शब्दों के लिए वाक्य, मुहावरे

• देखें जब सबूत खुद के विचार के खिलाफ काम करता है

समझौते और असहमति के लिए कारण देता है

• आलोचकों या अन्य छात्रों के विचारों का समर्थन करता है

• अन्य छात्रों से सरल सवाल पूछते हैं

4.

मुद्दों को समझना है

पूरी तरह से अर्थ का मुद्दा समझाना

• परिणाम, प्रयोजन और कारण प्रश्नों का सीधा सम्बोधन

• स्पष्ट करने के लिए जवाब के बारे में ज्यादा बताना

सबूत की जरूरत को समझता है

• अकस्मात दोबारा पाठ को देखना जीम जमगज

• सार्थक वाक्यों पर संकेन्द्रण

समझ और मोटे तौर पर अन्य छात्रों के विचारों का सार

• दूसरे के द्वारा आश्वस्त किया जा सकता है

• दूसरो के तर्कों का मुकाबला इस प्रकार है

3.

विकल्प पहचानना

वैकल्पिक विचारों से जवाब प्राप्ति

• जवाब के बीच में संकोच हो सकता है

• स्पष्ट करने के लिए सविस्तार जवाब

वैकल्पिक जवाब के खिलाफ जवाब का समर्थन करता है

• प्रासंगिक प्रमुख अंश को रेखांकित

• पूर्ण अंश को पढ़ता है

वैकल्पिक उत्तरों को पहचानना है और इससे सहमत हैं या असहमत नहीं हैं

2.

सरल त्वरित उत्तर प्रदान करता है

प्रश्न के तुरन्त और साधारण उत्तर देना

• सभी या कुछ भी नहीं– तसवीर या जजमेन्ट

• स्पष्ट करने के लिए जवाब दोहराना

स्वयं सेवक के लिए समर्थन नहीं जाता है। केवल पूछे जाने पर सहायता प्रदान करता है

• प्रमुख पाठ तथ्यों को याद करते हैं

• स्वयं स्पष्ट जवाब समझते हैं

उनके बारे में बात करके बिना अन्य छात्रों को उत्तर देने के लिए संक्षिप्त/जल्दी से प्रतिक्रिया करता है

1.

उत्तर की शुरूआत

सवाल को सम्बोधित किये बिना पाठ के बार में वार्ता

कहानी या घटना को दोबारा कह सकना या पाठ में उल्लिखित पर विचार देना।

दूसरों के दखल के बिना बात करने की अनुमति देता है

तालिका2 आर्ट रुब्रिक एलीमेंटरी ग्रेड लेवल।(स्रोत: वालेरी बर्जर, अद्यतित)

श्रेणी

विशेषण

सक्षम

नया

विकास की आवश्यकता

शिल्प कौशल

आकार नियोजित और संतुलित है। किनारे परिष्कृत और चिकने हैं। दीवारें मोटी हैं। जोड़ संरक्षित है और छुपा हुआ है। सभी सतहों को Burrs या Wobbles के बिना चिकनी कर रहे हैं।

आकार कुछ हद तक नियोजित हैं और थोड़ा विषम है। अधिकांश किनारे परिस्कृत और चिकने हैं। दीवारें न्यूनतम Wobbles के साथ भी मोटी हैं। जोड़ सुरक्षित और छुपे हुए हैं। अधिकांश सतह बिना Burrs के चिकनी हैं।

आकार अनियोजित है और संतुलन का अभाव है। कुछ किनारे चिकने हैं लेकिन कई अपरिस्कृत हैं। जोड़ सुरक्षित लेकिन स्पष्ट है। दीवारें सतह कुछ Wobbles के साथ ज्यादातर चिकनी है। कुछ के साथ मोटाई में भिन्नता है लेकिन कुछ Burrs स्पष्ट है।

आकार में योजना और प्रयास का अभाव है। सतहों की मोटाई असमान है। जोड़ असुरक्षित है। सतहें और किनारे अपरिस्कृत हैं।

रचनात्मकता

डिजाइन अद्वितीय है और प्रदर्शित तत्व पूरी तरह से उनके अपने हैं। विस्तार, पैटर्न या अद्वितीय अनुप्रयोगों के साक्ष्य।

डिजाइन अर्थपूर्ण है, कुछ अद्वितीय विशेषतायें हैं। कुछ हद तक बाहर ब्रांच्ड है।

डिजाइन में व्यक्तित्व का अभाव है। कुछ जानकारी हैं या आकार के लिए उपयुक्त नहीं है। नकल विचारों के साक्ष्य।

कई डिजाइन तत्वों या रूचि का अभाव/न्यूनतम अतिरिक्त सुविधायें या दूसरों के विचारों की नकल का अभाव/व्यक्तित्व के लिए बहुत ज्यादा प्रयास नहीं दिखाया।

उत्पादन/प्रयास

कक्षा में समय का अधिकतम उपयोग करता है। हमेशा काम पर/समय और प्रयास कार्य के निष्पादन में स्पष्ट हो रहे हैं।

काम के लिए कक्षा के समय का उपयोग करता है लेकिन कभी–कभी दूसरों के लिए विचलित होता है। कार्य उत्सुकता से कम पड़ता है।

कठिनाई से परियोजना पर ध्यान केन्द्रित किया है। आसानी से दूसरों से विचलित।

शायद ही काम की गुणवत्ता का खयाल रखा/इसे पूरा करने के लिए कोई अतिरिक्त प्रयास का उल्लेख नहीं किया है।

काम की आदतें/अभिवृत्ति

सम्मान और सकारात्मक सुझाव के लिए खुला है। कार्य क्षेत्र अच्छी तरह से साफ करते हैं।

सम्मान और सुझावों को स्वीकार करता है। ज्यादातर कार्यक्षेत्र अच्छी तरह से साफ करते हैं।

सुझाव के लिए खुलेपन का अभाव है। सफाई के काम के लिए कठिनाई होना।

दूसरों के लिए सफाई छोड़ देता है। एक रवैया है और सुझावों द्वारा सहायकता के लिए खुला नहीं है।

गतिविधि 3: सीखने के लक्ष्यों को स्थापित करने में शिक्षकों की सहायता करना

निम्नलिखित संवाद में, विद्यालय प्रमुख नाटक के प्रारूप में लेखन के कौशल का आकलन करने के लिए एक रुब्रिक बनाने में एक शिक्षक की सहायता करने के लिए उसके साथ काम कर रहे हैं। इसे पढ़ते समय, अपनी सीखने की डायरी में नोट करें कि विद्यालय प्रमुख शिक्षक को यह बताने से कैसे बचता है कि क्या करना है, ताकि वह खुद अपने लिए सोचने में सक्षम हो सके।

शिक्षक

मैंने छात्रों से, परिवेश और कलाकारों तथा किरदारों से शुरू करते हुए, कहानी को नाटक में बदलने को कहा है। मैं मंच के निर्देशों का एक चार्ट बना रही हूँ जिनका वे उपयोग कर सकते हैं और उसे ब्लैकबोर्ड पर लगा रही हूँ। मैं इस बारे में निश्चित नहीं हूँ कि जो कार्य मैंने उन्हें दिया है उसके लिए मैं रुब्रिक का संयोजन कैसे करूँगी।

विद्यालय प्रमुख

तो, शुरू करने के लिए अच्छे विन्दुओं की पहचान करनी होगी छात्रों से नाटक लिखवाकर आप उनकों किस चीज में सक्षम होने का प्रदर्शन करवाना चाहते हैं। उदाहरण के लिए, क्या आप चाहते हैं कि वे आपके चार्ट पर दिए गए सभी मंच निर्देशों का उपयोग करें?

शिक्षक

क्या आपका खयाल है कि वे ऐसा कर सकेंगे?

विद्यालय प्रमुख

यह इस बात पर निर्भर करता है कि आप चार्ट पर कितने निर्देश दे रहे हैं और नाटक लिखने में उनका उपयोग सामान्य तौर पर कितनी बार किया जाता है।

शिक्षक

उनमें से अधिकांश का उपयोग कई बार किया जाता है। मैंने डिस्प्ले बोर्ड पर आठ मंच निर्देश दिए हैं। दो आसान हैं ‘बाहर जाता है’ और ‘प्रवेश करता है’, और कठिन निर्देश हैं ‘ऑफस्टेज से’, ‘डाउनस्टेज जाना’, ‘सेंटर स्टेज से बोलना’ …

विद्यालय प्रमुख

तो जो छात्र अपने नाटक के कथानक में सभी मंच निर्देशों का उपयोग करता है उसे पता होना चाहिए कि उनका उपयोग क्यों किया जाना है और उनके उपयोग किए जाने के पीछे कोई कारण है?

शिक्षक

हाँ, मैंने उन पर कक्षा में चर्चा की है जब वे अपने नाटक प्रस्तुत कर रहे थे, ताकि कार्यक्रम प्रस्तुत करते समय वे थियेटर के कौशल के बारे में भी सीखें। मेरा खयाल है जब हम वार्षिक दिवस मनाएंगे तब इससे मदद मिलेगी।

विद्यालय प्रमुख

अब मुझे समझ में आया है कि आपकी कक्षा के छात्र एसेम्बली में हमेशा क्यों अच्छी तरह से पेश आते हैं। अब मैं सोचती हूँ कि क्या जो विद्यार्थी सभी आठ मंच निर्देशों का उपयुक्त ढंग से उपयोग करता है उसे उत्कृष्ट के रूप में ग्रेड दिया जा सकता है?

शिक्षक

हममम। मेरा खयाल है यदि वे प्रदर्शित किए गए मंच निर्देशों से अधिक निर्देशों का उपयोग करते हैं तो वे उत्कृष्ट कहलाएंगे। मैं आपका मतलब समझ रही हूँ। तो मैं कहूँगी कि यदि केवल दो मंच निर्देशों का उपयोग किया गया तो छात्र पर ध्यान देने की जरूरत होगी। ए-ग्रेड छात्र वह होगा जो सभी आठों प्रदर्शित निर्देशों का उपयोग करेगा। मेरा अनुमान है छह निर्देशों का उपयोग औसत कहलाएगा, और एक संतोषजनक सी उन छात्रों को दिया जाएगा जिनके कथानकों में चार मंच निर्देश शामिल होंगे।

विद्यालय प्रमुख

हमें उपयुक्तता को नहीं भूलना चाहिए। इसलिए मैं कहूँगी कि ‘उत्कृष्ट’ ग्रेड का मतलब यह भी है कि सभी निर्देशों का उपयोग उपयुक्त तरीके से किया जाता है।

शिक्षक

ठीक है, मुझे इस पर विचार करने और फिर आपके पास लौटने का अवसर दें। मेरे मन में कुछ मापदण्ड हैं।

View discussion - गतिविधि 3: सीखने के लक्ष्यों को स्थापित करने में शिक्षकों की सहायता करना

सीखने के लिए आकलन में सहायक मापदंडों का उपयोग करने के लिए शिक्षकों को आगे बढ़ने में मदद करने के लिए समय की जरूरत होती है: न केवल अवधारणा को समझने, आकलन के अवसरों का नियोजन करने और रुब्रिक्स का विकास करने के लिए (जहाँ आकलन के मापदंड कार्य-प्रदर्शन से जुड़े होते हैं) , बल्कि कक्षा में एक अलग प्रकार के संवाद का विकास करने के लिए भी। यह संवाद शिक्षण-प्रक्रिया और सीखने के लिए अगले कदमों पर चर्चा करने के लिए रुब्रिक का उपयोग करते हुए शिक्षक और छात्र के बीच हो सकता है, बल्कि स्व- या समकक्ष-आकलन में लगे छात्रों को भी उनकी अपनी शिक्षण-प्रक्रिया को समझने और उसे नियंत्रित करने में मदद करने के लिए शामिल कर सकता है।

चित्र 3 जोड़ियों में काम करना।

यदि आपने पहले कभी रुब्रिक का उपयोग नहीं किया है, तो संसाधन 3 में दिए गए मार्गदर्शन को देखकर समझें कि छात्रों ने ज्ञान और कौशलों के इर्द-गिर्द मापदंडों को कैसे पूरा किया है इसका आकलन करने वाले रुब्रिक को कैसे लिखा और उपयोग में लाया जाता है। आप अपने शिक्षकों को इस पद्धति को अपनाने के लिए प्रोत्साहन देने के लिए उनके उपयोग हेतु एक टेम्प्लेट विकसित कर सकते हैं।

गतिविधि 4: रुब्रकि का उपयोग करने का एक उदाहरण

नीचे एक चिह्नित आबंटन और आकलन रुब्रिक का उपयोग करते हुए शिक्षक और छात्र के बीच संवाद का उदाहरण प्रस्तुत है। पढ़ते समय, शिक्षक छात्र के सीखने में सहायता करने के लिए जो कुछ करता है अपनी सीखने की डायरी में उसके नोट्स बनाएं। कल्पना करें कि यह वह संवाद है जिसे आप अपने विद्यालय में देखते हैं और सोचें कि शिक्षक को आप क्या प्रतिक्रिया देंगे।

शिक्षक

यह आपकी उत्तर शीट है – पिछले आकलन के बाद से आपका ग्रेड सुधर गया है। इस पर एक नज़र डालें और मुझे बताएं कि क्या आप देख सकते हैं कि आपने क्या अच्छा किया है और कहाँ आपको और सुधार करने की जरूरत है।

छात्र

मैं A पाना चाहता था। आपने मुझे B + दिया है। यह मुझे ठीक नहीं लगता! मैंने हर चीज का उत्तर दिया है। मुझे समझ में नहीं आ रहा है कि मुझसे कहाँ गलती हुई है।

शिक्षक

चलिए एक बार हम सब मिलकर रुब्रिक को देखते हैं। रानी लक्ष्मीबाई के निर्णय के लिए कारणों के क्रम के विषय में दूसरा मापदंड।

छात्र

ओह, मेरे अनुसार यही सही क्रम है!

शिक्षक

मैं समझता हूँ कि आपको लगता है कि आपके अनुसार आपका क्रम ही सही है। इतिहास में हमें अकसर अपने दायरे से बाहर निकलकर उन लोगों के दृष्टिकोण पर विचार करना होता है जो निर्णय लेते हैं। अब हम देखते हैं – आप यह क्यों सोचते हैं कि आपको तत्काल कारण से शुरू करना चाहिए और फिर उन कारणों पर चर्चा करनी चाहिए जिनकी वजह से संघर्ष हुआ।

छात्र

वास्तव में तत्काल कारण आम तौर पर महत्वहीन होता है। आप जानते हैं कि वर्षों से किए जा रहे अन्यायपूर्ण निर्णयों से वे नाराज़ थे और उन्होंने गोलियों के बारे में अफवाहों का उपयोग एक बहाने के रूप में किया।

शिक्षक

आप वाकई में परेशान हैं लेकिन आप सीधा-सीधा सोच रहे हैं! आपका अनुमान बिल्कुल सही है! इसलिए जब आप तत्काल कारण से शुरू करते हैं तो आप एक तरह से बहाने को महत्व दे रहे होते हैं। फिर आप व्यवस्थित ढंग से उन कारणों की तलाश करते हैं जो समय के साथ एकत्र हो रहे थे। यदि आप इस मामले में आठ कारणों पर नज़र डालते हैं, तो आप एक अनुक्रम की पहचान कर सकते हैं जो उनमें से एक को सबसे महत्वपूर्ण कारण बनाता है।

छात्र

अब मैं आपका मतलब समझ रहा हूँ। तो मुझे कारणों का अनुक्रम बनाने के तरीके के बारे में सावधान रहना चाहिए और मेरे पास अनुक्रम बनाने का भी औचित्य होना चाहिए!

शिक्षक

बिल्कुल। यदि आप ऐसा करते हैं तो अगले सप्ताह के आकलन में आपको A न देने का मेरे पास कोई कारण नहीं होगा। आपने इसे वाकई में अच्छी तरह से लिखा है।

छात्र

बहुत-बहुत धन्यवाद! यदि मैं इन उत्तरों को अधिक विचारपूर्ण क्रम में लिखूँ, तो क्या आप कृपा करके उन पर एक नज़र डालेंगे?

शिक्षक

अवश्य! उन्हें घर पर करें, और कल मुझे दिखाएं।

छात्र

फिर से धन्यवाद, यह बात वाकई में उपयोगी थी!

View discussion - गतिविधि 4: रुब्रकि का उपयोग करने का एक उदाहरण

5 छात्रों की प्रगति की निगरानी करने के लिए आकलन डेटा का उपयोग करना

विद्यार्थियों को संपूर्ण रूप से विकसित होने में सहायता करने के साथ-साथ, शिक्षण-प्रक्रिया का आकलन शिक्षकों को छात्रों की प्रगति के बारे में नियमित रूप से आकलन डेटा एकत्र करने का अवसर देता है। इसके परिणामस्वरूप अधिक वैयक्तिकृत और लक्ष्यित गतिविधियाँ और छात्र के लिए उपयुक्त प्रतिक्रिया संभव होती हैं, जिसे विभेदन भी कहा जाता है।

कुछ छात्र अपनी शिक्षण-प्रक्रिया में क्रमिक वृद्धि करते हैं; अन्य तेजी से सुधार करते हैं। जो शिक्षक जानते हैं कि छात्र किस तरह से सीखते हैं उनके पास विविध प्रकार की गतिविधियाँ होती हैं जिन्हें कक्षा की विभिन्न जरूरतों को पूरा करने के लिए एक साथ किया जा सकता है। इसका लक्ष्य हर छात्र को उपयुक्त ढंग से चुनौती देना होता है, ताकि कोई छात्र पीछे न रह जाए, और अच्छी प्रगति करने वाले महसूस करें कि वे प्रभावी ढंग से शिक्षा ग्रहण कर रहे हैं।

कक्षा के हर छात्र का एक अलग आरंभ बिंदु होता है। शिक्षक को हर छात्र की आधाररेखा का पता होना चाहिए। इससे शिक्षक अपनी गतिविधियों को नियोजित करने में सक्षम होते हैं ताकि वे उनके सभी छात्रों के लिए उपयुक्त हों, और सभी छात्रों के प्रभावी ढंग से सीखने में सहायता करने के लिए वे इन गतिविधियों पर निर्माणात्मक प्रतिक्रिया को विभेदित कर सकते हैं।

गतिविधि 5: छात्रों की प्रगति की निगरानी करने के लिए आकलन डेटा का उपयोग करना

इस बात पर सोचते हुए कुछ समय व्यतीत करें कि आप कैसे जाँच करेंगे कि आपके शिक्षक:

- जिन कक्षाओं को वे पढ़ाते हैं उनके छात्रों की आधाररेखा से परिचित हैं

- विशेषक शिक्षण-प्रक्रिया की पेशकश करते हैं

- निर्माणात्मक आकलनों को रिकार्ड कर रहे हैं

- अपने छात्रों की निगरानी कर रहे हैं।

उस जानकारी के स्रोतों, जिनका आप उपयोग कर सकते हैं और आप प्रमाण कैसे प्राप्त करेंगे इसके बारे में अपनी सीखने की डायरी में नोट्स बनाएं – धारणाएं और ख्यातियाँ मार्ग में आ सकती हैं। आपको पता चल सकता है कि इन तरीकों के बारे में आपके पास फिलहाल बहुत कम पक्के प्रमाण हैं और तब आपके नोट्स ही आपको उस बिंदु तक ले जाएंगे जहाँ आपको ऐसा डेटा मिल सकता है।

View discussion - गतिविधि 5: छात्रों की प्रगति की निगरानी करने के लिए आकलन डेटा का उपयोग करना

एकत्र किया गया डेटा प्रमाण उपलब्ध कराता है जिस पर अध्यापन की उत्तम रणनीति और कक्षाओं तथा विभिन्न छात्रों के लिए लघु- और दीर्घ अवधि के नियोजन का निर्माण किया जा सकता है। सीखने, बोध, कौशलों और दृष्टिकोणों के स्तरों का अनुमान लगाने की बजाय, निर्माणात्मक आकलन व्यक्ति और कक्षा की प्रगति को मापने के लिए वास्तविक स्तरों और आधाररेखाओं का कड़ा प्रमाण प्रदान करता है।

6 सारांश

इस इकाई में एक विद्यालय के भीतर अधिक समर्थक आकलन रणनीति बनाने में सीखने के लिए आकलन की भूमिका पर विचार किया गया है। इसने पहचान की है कि निर्माणात्मक आकलन में छात्रों को तत्काल और विभेदित प्रतिक्रिया प्रदान करने की क्षमता है जो उन्हें विषय-वस्तु सीखने और उन कौशलों को विकसित करने में मदद करती है जो उन्हें अंततः अधिक प्रभावी विद्यार्थी बनाएंगे।

इस इकाई में नेतृत्व करने वाले शिक्षकों के लिए अपनी कक्षाओं में सीखने की रणनीतियों के लिए आकलन का उपयोग करने के लिए कुछ रणनीतियों का सुझाव भी दिया गया है। इसमें वर्तमान विधियों की पहचान करना और रुब्रिक्स का विकास करने और उनका उपयोग करने के तरीकों को समझना भी शामिल है।

यह इकाई इकाइयों के उस समूह या वर्ग का हिस्सा है जो पढ़ाने-सीखने की प्रक्रिया को रूपांतरित करने के महत्वपूर्ण क्षेत्र से संबंधित है (एलायन्ड टू द नेशनल कॉलेज ऑफ स्कूल लीडरशिप)। आप अपने ज्ञान और कौशलों को विकसित करने के लिए इस समूह में आगे आने वाली अन्य इकाइयों पर नज़र डालकर लाभान्वित हो सकते हैं:

- प्राथमिक विद्यालय में पढ़ाने और सीखने में सुधारों का नेतृत्व करना

- माध्यमिक विद्यालय में पढ़ाने और सीखने में सुधारों का नेतृत्व करना

- कार्य-प्रदर्शन बढ़ाने में शिक्षकों की सहायता करना

- शिक्षकों के व्यावसायिक विकास का नेतृत्व करना

- परामर्श देना और प्रशिक्षित करना

- अपने विद्यालय में सीखने की प्रभावी संस्कृति का विकास करना

- अपने विद्यालय में समावेश को प्रोत्साहित करना

- छात्रों की प्रभावी शिक्षण-प्रक्रिया के लिए संसाधनों का प्रबंधन करना

- अपने विद्यालय में प्रौद्योगिकी के उपयोग का नेतृत्व करना।.

संसाधन

संसाधन 1: प्रगति और कार्यप्रदर्शन का आकलन करना

छात्रों के शिक्षण का मूल्यांकन करने के दो उद्देश्य हैं:

- योगात्मक मूल्यांकन पीछे मुड़ कर देखता है और जो पहले से सीखा गया है उसका निर्णय करता है। यह सामान्यतया परीक्षाओं के स्वरूप में आयोजित किया जाता है, जहाँ छात्रों को परीक्षा में प्रश्नों के प्रति उनकी उपलब्धियों को बताते हुए श्रेणीकृत किया जाता है। इससे परिणामों की रिपोर्टिंग में मदद मिलती है।

- निर्माणात्मक मूल्यांकन (या शिक्षण का मूल्यांकन) काफ़ी अलग है, जो अधिक अनौपचारिक तथा नैदानिक स्वरूप का होता है। शिक्षक उन्हें शिक्षण प्रक्रिया के अंग के रूप में उपयोग करते हैं, उदाहरण के लिए, जहाँ यह पता लगाने के लिए प्रश्न पूछने का इस्तेमाल किया जाता है कि क्या विद्यार्थियों ने किसी चीज़ को समझा है या नहीं। इस मूल्यांकन के परिणामों का फिर अगले शिक्षण अनुभव को बदलने के लिए उपयोग किया जाता है। निगरानी और फ़ीडबैक निर्माणात्मक मूल्यांकन का हिस्सा है।

निर्माणात्मक मूल्यांकन शिक्षा-प्राप्ति को बढ़ाता है, क्योंकि सीखने के लिए, अधिकांश छात्रों को:

- समझना चाहिए कि उनसे क्या सीखने की उम्मीद की जा रही है

- जानना चाहिए कि अपनी पढ़ाई में वे इस समय किस स्तर पर हैं

- समझना चाहिए कि वे किस प्रकार प्रगति कर सकते हैं (अर्थात क्या पढ़ना चाहिए और कैसे पढ़ना चाहिए)

- जानना चाहिए कि कब उन्होंने लक्ष्य और अपेक्षित परिणाम हासिल कर लिए हैं।

शिक्षक के रूप में, अगर आप प्रत्येक पाठ में उपर्युक्त चार बिंदुओं पर ध्यान देंगे, तो आप अपने विद्यार्थियों से सर्वश्रेष्ठ परिणाम प्राप्त करेंगे। इस प्रकार पढ़ाने से पहले, पढ़ाते समय और पढ़ाने के बाद मूल्यांकन किया जा सकता है:

- पहले: पढ़ाने से पहले मूल्यांकन से आपको यह जानने में मदद मिलती है कि छात्र क्या जानते हैं और पढ़ाने से पहले क्या कर सकते हैं। यह आधार- रेखा निर्धारित करता है और आपको अपनी शिक्षण योजना तैयार करने के लिए प्रारंभिक बिंदु देता है। छात्र क्या जानते हैं इस बारे में अपनी समझ को बढ़ाने से, छात्रों को जिसमें पहले से ही महारत हासिल है, उसे दुबारा पढ़ाने या संभवतः उन्हें जो जानना या समझना है (लेकिन नहीं जानते), उसे छोड़ने के मौक़े कम होंगे।

- पढ़ाते समय: कक्षा में पढ़ाते समय मूल्यांकन करने में यह देखना शामिल है कि क्या छात्र सीख रहे हैं और उनमें सुधार हो रहा है। इससे आपको अपनी शिक्षण पद्धति, संसाधनों और गतिविधियों का समायोजन करने में मदद मिलेगी। यह आपको यह समझने में मदद करेगा कि छात्र वांछित उद्देश्य की दिशा में किस प्रकार प्रगति कर रहा है और आपका शिक्षण कितना सफल है।

- पढ़ाने के बाद: शिक्षण के बाद किया जाने वाला मूल्यांकन पुष्टि करता है कि छात्रों ने क्या सीखा है और आपको दर्शाता है कि किसने सीखा है और किसे अभी मदद की ज़रूरत है। इससे आप अपने शिक्षण लक्ष्य का प्रभावी आकलन कर सकेंगे।

पहले: आपके छात्र क्या सीखेंगे इस बारे में स्पष्ट रहना

जब आप तय करते हैं कि छात्रों को पाठ या पाठों की शृंखला में क्या सीखना चाहिए, तो आपको उसे उनके साथ साझा करना चाहिए। सावधानी से अंतर करें कि छात्रों को आप क्या करने के लिए कह रहे हैं, और छात्रों से क्या सीखने की उम्मीद की जा रही है। ऐसा प्रश्न पूछिये जिससे कि आपको इस बात का आकलन करने का अवसर प्राप्त हो कि क्या उन्होंने वाक़ई समझा है या नहीं। उदाहरण के लिए:

छात्रों को जवाब देने से पहले सोचने के लिए कुछ सेकंड दें, या छात्रों को पहले जोड़े या छोटे समूहों में अपने जवाब पर चर्चा करने के कहें। जब वे आपको अपना उत्तर बताएँ, आप जान जाएँगे कि क्या वे समझते हैं कि उन्हें क्या सीखना है।

पहले: जानना कि छात्र अपने शिक्षण के किस स्तर पर हैं

आपके विद्यार्थियों में सुधार के लिए मदद करने के क्रम में आपको और उन्हें उनके ज्ञान और समझदारी की वर्तमान अवस्था को जानने की ज़रूरत पड़ेगी। जैसे ही आप वांछित शिक्षण परिणामों या लक्ष्यों को साझा कर लें, आप निम्न कर सकते हैं:

- छात्रों को मानसिक मानचित्र बनाने या उस विषय के बारे में वे पहले से क्या जानते हैं, उसे सूचीबद्ध करने के लिए जोड़े में कार्य करने के लिए कहें, और उन्हें उसे पूरा करने के लिए पर्याप्त समय दें, लेकिन उन चंद विचारों के लिए बहुत ज्यादा समय नहीं देना चाहिए। उसके बाद आप उन मानसिक मानचित्र या सूचियों की समीक्षा करें।

- महत्वपूर्ण शब्दावली को बोर्ड पर लिखें और प्रत्येक शब्द के बारे में वे क्या जानते हैं, यह बताने के लिए स्वेच्छा से उन्हें आगे आने के लिए कहें। फिर बाक़ी कक्षा से कहें कि यदि वे शब्द समझते हैं, तो अपना अंगूठा थम्ब्स-अप की मुद्रा में ऊपर उठाएँ, यदि वे बहुत कम जानते हैं या बिल्कुल नहीं जानते हैं, तो थम्ब्स-डाउन की मुद्रा में नीचे करें और यदि वे कुछ जानते हैं, तो अंगूठे को क्षैतिज यानी बीच में रखें।

कहाँ से शुरुआत करनी है, यह जानने का मतलब है कि आप अपने छात्रों के लिए प्रासंगिक और रचनात्मक रूप से पाठ की योजना बना सकते हैं। यह भी महत्वपूर्ण है कि आपके छात्र यह मूल्यांकन करने में सक्षम हों कि वे कितनी अच्छी तरह सीख रहे हैं, ताकि आप और वे, दोनों जान सकें कि उन्हें आगे क्या सीखने की ज़रूरत है। आपके छात्रों को स्वयं अपने शिक्षण का भार उठाने का अवसर प्रदान करने से उन्हें आजीवन शिक्षार्थी बनाने में मदद मिलेगी।

पढ़ाते समय: शिक्षा में छात्रों की प्रगति सुनिश्चित करना

जब आप छात्रों से उनकी वर्तमान प्रगति के बारे में बात करते हैं,तो सुनिश्चित करें कि उन्हें आपका फीडबैक उपयोगी और रचनात्मक, दोनों लगे। निम्नांकित के द्वारा इस काम को करें:

- छात्रों को उनकी क्षमता और यह जानने में मदद करना कि वे कैसे और सुधार कर सकते हैं

- इस बारे में स्पष्ट रहना कि आगे और किस चीज़ के विकास की ज़रूरत है

- इस बारे में सकारात्मक रहना कि वे किस प्रकार अपनी शिक्षा का विकास कर सकते हैं, जाँचना कि वे समझते हैं और आपकी सलाह का उपयोग करने में सक्षम महसूस करते हैं।

छात्रों के लिए उनके शिक्षण को बेहतर बनाने के लिए अवसर प्रदान कराने की ज़रूरत पड़ेगी। इसका अर्थ यह हुआ कि पढ़ाई के मामले में छात्रों के वर्तमान स्तर और जहाँ आप उन्हें देखना चाहते हैं, इसके बीच के अंतराल को पाटने के लिए हो सकता है कि आपको अपनी पाठ योजना को संशोधित करना पड़े। ऐसा करने के लिए आपको निम्नतः करना होगा:

- कुछ ऐसे कार्य पर वापस नज़र दौड़ाना होगा, जिनके बारे में आपने सोचा था कि वे पहले से जानते हैं

- आवश्यकता के अनुसार छात्रों के समूह बनाना, उन्हें अलग-अलग कार्य देना

- छात्रों को स्वयं यह निर्णय लेने के लिए प्रोत्साहित करना कि उन्हें किन संसाधनों को पढ़ने की ज़रूरत है ताकि वे ‘स्वयं अपना अंतराल पाट सकें’

- ‘निम्न प्रवेश, ऊँची सीमा’ वाले कार्यों का उपयोग करना, ताकि सभी छात्र प्रगति कर सकें - इन्हें इसलिए अभिकल्पित किया गया है कि सभी छात्र काम शुरू कर सकें, लेकिन अधिक समर्थ को प्रतिबंधित न किया जाए और वे अपने ज्ञान के विस्तार के लिए प्रगति कर सकें।

पाठों की रफ्तार को धीमा करके, अक्सर आप दरअसल पढ़ाई को तेज़ करते हैं, क्योंकि आप छात्रों को उस पर सोचने और समझने का समय और आत्मविश्वास देते हैं, जिसमें उन्हें सुधार लाने की ज़रूरत होती है। छात्रों को आपस में अपने काम के बारे में बात करने का मौक़ा देकर, और इस बात पर चिंतन करके कि अंतराल कहाँ पर है और वे इसे किस प्रकार से ख़त्म कर सकते हैं, आप उन्हें स्वयं का आकलन करने के तरीक़े प्रदान करा रहे हैं।

पढ़ाने के बाद: प्रमाण एकत्रित करना और उसकी व्याख्या करना, और आगे की योजना बनाना

जब पढ़ाना-सिखना चल रहा हो और कक्षा-कार्य और गृह-कार्य निर्धारित करने के बाद, ज़रूरी है कि:

- इस बात का पता लगाएँ कि आपके छात्र कितनी अच्छी तरह कार्य कर रहे हैं

- इसे अगले पाठ के लिए अपनी योजना सूचित करने के लिए उपयोग में लाएँ

- छात्रों को प्रतिक्रिया दें।

मूल्यांकन की चार प्रमुख स्थितियों की नीचे चर्चा की गई है।

सूचना या प्रमाण एकत्रित करना

प्रत्येक छात्र, स्वयं अपनी गति और शैली में, स्कूल के अंदर और बाहर अलग प्रकार से सीखता है। इसलिए, छात्रों का मूल्यांकन करते समय आपको दो चीज़ें करनी होंगी:

- विविध सूत्रों से जानकारी एकत्रित करें - स्वयं अपने अनुभव से, छात्र, अन्य छात्रों, अन्य शिक्षकों, अभिभावकों और समुदाय के सदस्यों से।

- छात्रों का व्यक्तिगत रूप से, जोड़ों में और समूहों में मूल्यांकन करें, तथा स्व-मूल्यांकन को बढ़ावा दें। अलग विधियों का प्रयोग महत्वपूर्ण है, क्योंकि कोई एक पद्धति आपको वह सभी जानकारी उपलब्ध नहीं कराती, जिसकी आपको ज़रूरत है। छात्रों के सीखने और प्रगति के बारे में जानकारी इकट्ठा करने के विभिन्न तरीक़ों में शामिल हैं,देखना, सुनना, विषयों और प्रकरणों पर चर्चा, तथा लिखित वर्ग और गृह-कार्य की समीक्षा करना।

अभिलेखन

भारत के सभी स्कूलों में रिकॉर्डिंग का सबसे आम स्वरूप रिपोर्ट कार्ड के उपयोग के माध्यम से होता है, लेकिन इसमें आपको एक छात्र के सीखने या व्यवहार के सभी पहलुओं को रिकॉर्ड करने की अनुमति नहीं हो सकती है। इस काम को करने के कुछ सरल तरीक़े हैं,जिन पर भी आप विचार कर सकते हैं, जैसे कि:

- पढ़ाते–सीखते समय जो आप देखते हैं उसे डायरी/नोटबुक/रजिस्टर में नोट करना

- छात्रों के कार्य के नमूने (लिखित, कला, शिल्प, परियोजनाएँ, कविताएँ आदि) पोर्टफ़ोलियो में रखना

- प्रत्येक छात्र का प्रोफ़ाइल तैयार करना

- छात्रों की किन्हीं असामान्य घटनाओं, परिवर्तनों, समस्याओं, प्रमाण की व्याख्या शक्तियों और शिक्षण प्रमाणों को नोट करना।

प्रमाण की व्याख्या

जैसे ही सूचना और प्रमाण एकत्रित और अभिलिखित हो जाए, उसकी व्याख्या करना ज़रूरी है, ताकि यह समझ सकें कि प्रत्येक छात्र किस प्रकार सीख रहा है और प्रगति कर रहा है। इस पर सावधानी से विचार करने और विश्लेषण की आवश्यकता है। फिर आपको शिक्षण में सुधार करने, संभवतः छात्रों को फ़ीडबैक देकर या नए संसाधनों की खोज करके, समूहों को पुनर्व्यवस्थित करके, या शिक्षण बिंदु को दोहरा कर अपने निष्कर्षों पर कार्य करने की आवश्यककता है।

सुधार के लिए योजना बनाना

मूल्यांकन, विशिष्ट और विभेदक शिक्षण गतिविधियों की स्थापना द्वारा प्रत्येक छात्र को सार्थक रूप से सीखने के अवसर प्रदान करने, अधिक मदद के ज़रूरतमंद छात्रों पर ध्यान देने और अधिक उन्नत छात्रों को चुनौती देते हुए सार्थक शिक्षण अवसर उपलब्ध कराने में आपकी मदद कर सकते हैं।

संसाधन 2: निगरानी करना और फीडबैक देना

छात्रों के कार्यप्रदर्शन में सुधार करने में लगातार निगरानी करना और उन्हें प्रतिक्रिया देना शामिल होता है, ताकि उन्हें पता रहे कि उनसे क्या अपेक्षित है और उन्हें कामों का पूरा करने पर प्रतिक्रिया प्राप्त हो। आपकी रचनात्मक प्रतिक्रिया के माध्यम से वे अपने कार्यप्रदर्शन में सुधार कर सकते हैं।

निगरानी करना

प्रभावी शिक्षक अधिकांश समय अपने छात्रों की निगरानी करते हैं। सामान्य तौर पर, अधिकांश शिक्षक अपने छात्रों के काम की निगरानी वे कक्षा में जो कुछ करते हैं उसे सुनकर और देखकर करते हैं। छात्रों की प्रगति की निगरानी करना महत्वपूर्ण होता है क्योंकि इससे उन्हें निम्नलिखित में मदद मिलती है:

- अधिक ऊँचे ग्रेड प्राप्त करना

- अपने कार्यप्रदर्शन के बारे में अधिक सजग रहना और अपनी सीखने की प्रक्रिया के प्रति अधिक जिम्मेदार होना

- अपनी सीखने की प्रक्रिया में सुधार करना

- प्रादेशिक और स्थानीय मानकीकृत परीक्षाओं में उपलब्धि का पूर्वानुमान करना।

इससे आपको एक शिक्षक के रूप में निम्नलिखित तै करने में भी मदद मिलती है:

- कब प्रश्न पूछें या प्रोत्साहित करें

- कब प्रशंसा करें

- चुनौती दें या नहीं

- एक काम में छात्रों के अलग अलग समूहों को कैसे शामिल करें

- गलतियौं के विषय में क्या करें।

छात्र सबसे अधिक सुधार तब करते हैं जब उन्हें उनकी प्रगति के बारे में स्पष्ट और शीघ प्रतिक्रिया दी जाती है। निगरानी करने का उपयोग करना, आपको छात्रों को बताने कि वे कैसे काम कर रहे हैं और उनके सीखने की प्रकिया को उन्नत करने में उन्हें किस अन्य चीज की जरूरत है, इस बारे में नियमित प्रतिक्रिया देने में सक्षम करेगा।

आपके सामने आने वाली चुनौतियों में से एक होगी अपने छात्रों की उनके स्वयं के सीखने के लक्ष्यों को तय करने में मदद करना, जिसे स्व-निगरानी भी कहा जाता है। छात्र, विशेष तौर पर, कठिनाई अनुभव करने वाले छात्र, अपनी स्वयं की सीखने की प्रक्रिया का बोझ उठाने के आदी नहीं होते हैं। लेकिन आप किसी परियोजना के लिए अपने स्वयं के लक्ष्य या उद्देश्य तय करने, अपने काम की योजना बनाने और समय सीमाएं तय करने, और अपनी प्रगति की स्व-निगरानी करने में किसी भी छात्र की मदद कर सकते हैं। स्व-निगरानी के कौशल की प्रक्रिया का अभ्यास और उसमें महारत हासिल करना उनके लिए विद्यालय और उनके सारे जीवन में उपयोगी साबित होगा।

विद्यार्थियों की बात सुनना और प्रेक्षण करना

अधिकांश समय, शिक्षक स्वाभाविक रूप से छात्रों की बात सुनते और उनका प्रेक्षण करते हैं; यह निगरानी करने का एक सरल साधन है। उदाहरण के लिए, आप:

- अपने छात्रों को ऊँची आवाज में पढ़ते समय सुन सकते हैं

- जोड़ियों या समूहकार्य में चर्चाएं सुन सकते हैं

- छात्रों को कक्षा के बाहर या कक्षा में संसाधनों का उपयोग करते देख सकते हैं

- समूहों के काम काम करते समय उनकी शारीरिक भाषा का प्रेक्षण कर सकते हैं।

सुनिश्चित करें कि आप जो विचार एकत्रित करते हैं वे छात्रों के सीखने की प्रक्रिया या प्रगति का सच्चा प्रमाण हो। सिर्फ वही बात रिकार्ड करें जो आप देख सकते हैं, सुन सकते हैं, उचित सिद्ध कर सकते हैं या जिस पर आप विश्वास कर सकते हैं।

जब छात्र काम करें, तब कमरे में घूमें और संक्षिप्त प्रेक्षण नोट्स बनाएं। आप कक्षा सूची का उपयोग करके दर्ज कर सकते हैं कि किन छात्रों को अधिक मदद की जरूरत है, और किसी भी उभरती गलतफहमी को भी नोट कर सकते हैं। इन प्रेक्षणों और नोट्स का उपयोग आप सारी कक्षा को प्रतिक्रिया देने या समूहों अथवा व्यक्ति विशेष को प्रेरित और प्रोत्साहित करने के लिए कर सकते हैं।

प्रतिक्रिया देना

प्रतिक्रिया वह जानकारी होती है जो आप किसी छात्र को यह बताने के लिए देते हैं कि उन्होंने किसी घोषित लक्ष्य या अपेक्षित परिणाम के संबंध में कैसा कार्य किया है। प्रभावी प्रतिक्रिया छात्र को:

- जानकारी देती है कि क्या हुआ है

- इस बात का मूल्यांकन देती है कि कोई कार्यवाही या काम कितनी अच्छी तरह से किया गया

- मार्गदर्शन देती है कि कार्यप्रदर्शन को कैसे सुधारा जा सकता है।

जब आप हर छात्र को प्रतिक्रिया देते हैं, तब उसे यह जानने में उनकी मदद करनी चाहिए कि:

- वे वास्तव में क्या कर सकते हैं

- वे अभी क्या नहीं कर सकते हैं

- उनका काम अन्य लोगों की तुलना में कैसा है

- वे कैसे सुधार कर सकते हैं।.

यह याद रखना महत्वपूर्ण है कि प्रभावी प्रतिक्रिया छात्रों की मदद करती है। आप नहीं चाहते कि आपकी प्रतिक्रिया के अस्पष्ट या अन्यायपूर्ण होने के कारण सीखने की प्रक्रिया में कोई रूकावट आए। प्रभावी प्रतिक्रिया:

- हाथ में लिए गए काम और छात्र द्वारा सीखी जा रही बात पर संकेंद्रित होती है

- स्पष्ट और ईमानदार होती है, और छात्र को बताती है कि उसके सीखने की प्रक्रिया के बारे में क्या अच्छी बात है और उसे कहाँ सुधार करना चाहिए

- कार्यवाही के योग्य होती है, और छात्र को ऐसा कुछ करने को कहती है जिसे करने में वे सक्षम होते हैं

- छात्र के समझ सकने योग्य उपयुक्त भाषा में दी जाती है

- सही समय पर दी जाती है – यदि वह बहुत जल्दी दी गई तो छात्र सोचेगा ‘मैं यही तो करने जा रहा था!’; बहुत देर से दी गई तो छात्र का ध्यान और कहीं चला जाएगा और वह वापस लौटकर वह नहीं करना चाहेगा जिसके लिए उसे कहा गया है।

प्रतिक्रिया चाहे बोली जाए या छात्रों की वर्कबुकों में लिखी जाए, वह तभी अधिक प्रभावी होती है यदि वह नीचे दिए गए दिशानिर्देशों का पालन करती है।

प्रशंसा और सकारात्मक भाषा का उपयोग करना

जब हमारी प्रशंसा की जाती है और हमें प्रोत्साहित किया जाता है तो आमतौर पर हम उस समय के मुकाबले काफी अधिक बेहतर महसूस करते हैं, जबकि हमारी आलोचना की जाती है या हमारी गलती सुधारी जाती है। सुदृढ़ीकरण और सकारात्मक भाषा समूची कक्षा और सभी उम्र के व्यक्तियों के लिए प्रेरणादायक होती है। याद रखें कि प्रशंसा को विशिष्ट और स्वयं छात्र की बजाय किए गए काम पर लक्ष्यित होना चाहिए, अन्यथा वह छात्र की प्रगति में मदद नहीं करेगी। ‘शाबाश’ अविशिष्ट शब्द है, इसलिए निम्नलिखित में से कोई बात कहना बेहतर होगा:

संकेत देने के साथ-साथ सुधार का उपयोग करना

अपने छात्रों के साथ आप जो बातचीत करते हैं वह उनके सीखने की प्रक्रिया में मदद करती है। यदि आप उन्हें बताते हैं कि उनका उत्तर गलत है और संवाद को वहीं समाप्त कर देते हैं, तो आप सोचने और स्वयं प्रयास करने में उनकी मदद करने का अवसर खो देते हैं। यदि आप छात्रों को संकेत देते हैं या आगे कोई प्रश्न पूछते हैं, तो आप उन्हें अधिक गहराई से सोचने को प्रेरित करतेहैं और उत्तर खोजने तथा अपने स्वयं के सीखने का दायित्व लेने के लिए उन्हें प्रोत्साहित करते हैं। उदाहरण के लिए, आप बेहतर उत्तर के लिए प्रोत्साहित या किसी समस्या पर किसी अलग दृष्टिकोण को प्रेरित करने के लिए निम्नलिखित जैसी बातें कह सकते हैं:

दूसरे विद्यार्थियों को एक दूसरे की मदद करने के लिए प्रोत्साहित करना उपयुक्त हो सकता है। आप यह काम निम्नलिखित जैसी टिप्पणियों के साथ शेष कक्षा के लिए अपने प्रश्नों को प्रस्तुत करके कर सकते हैं:

छात्रों को हां या नहीं के साथ सुधारना स्पेलिंग या संख्या के अभ्यास की तरह के कामों के लिए उपयुक्त हो सकता है, लेकिन यहां पर भी आप विद्यार्थियों को उभरते प्रतिमानों पर नजर डालने या समान उत्तरों से संबंध बनाने के लिए प्रेरित कर सकते हैं या चर्चा शुरू कर सकते हैं कि कोई उत्तर गलत क्यों है।

स्वयं सुधार करना और समकक्षों से सुधार करवाना प्रभावी होता है और आप इसे छात्रों से दिए गए कामों को जोड़ियों में करते समय स्वयं अपने और एक दूसरे के काम की जाँच करने को कहकर प्रोत्साहित कर सकते हैं। एक समय में एक पहलू को सही करने पर ध्यान केंद्रित करना सबसे अच्छा होता है ताकि विभ्रम में डालने वाली ढेर सारी जानकारी न हो।

संसाधन 3: आकलन रूब्रिक्स को कैसे डिजाइन करें

रुब्रिक्स कार्य-प्रदर्शन के विभिन्न स्तरों का वर्णन करते हैं और उन्हें छात्र तथा शिक्षक के लिए स्पष्ट करते हैं। सबसे पहले आपको ज्ञान के स्तरों और उस समझ की पहचान करनी है जिन्हें प्रदर्शित करने की छात्र को जरूरत है और इससे आप सफलता के मापदंड लिख सकते हैं।

फिर आपको उपलब्धि के विभिन्न स्तरों को विभेदित करना होगा ताकि आप कार्य-प्रदर्शन के स्तरों (हो सकता है तीन स्तरों तक) के विवरण लिख सकें। उदाहरण के लिए आप इस प्रकार के स्तर लिख सकते हैं:

1. प्रकाश-संश्लेषण को सटीक ढंग से समझाता है

2. प्रकाश-संश्लेषण की प्रक्रिया को कुछ सटीकता से समझाता है

3. प्रकाश-संश्लेषण को सीमित सटीकता से समझाता है

या:

1. कहानी, थीमों और किरदारों का व्यापक ज्ञान प्रदर्शित करता है

2. कहानी और कुछ किरदारों की भूमिकाओं का अच्छा ज्ञान दर्शाता है

3. इस बारे में मूलभूत जानकारी दर्शाता है कि कहानी किस बारे में है और कुछ किरदारों के नाम बता सकता है

या:

1. उपकरण का सही ढंग से और स्वतंत्र रूप से उपयोग करता है

2. उपकरण का यदा-कदा समकक्ष या शिक्षक की सहायता से उपयोग करता है

3. उपकरण का उपयोग शिक्षक के मार्गदर्शन के साथ करने का प्रयास करता है

इन स्तर निरूपकों का उपयोग छात्रों के साथ और छात्रों के द्वारा यह समझाने के लिए किया जा सकता है कि उन्होंने कैसा कार्य-प्रदर्शन किया है और अधिक हासिल करने के लिए उन्हें क्या करने की जरूरत है।

संदर्भ/संदर्भग्रंथ सूची

References

Assessment for Learning, http://www.assessmentforlearning.edu.au/default.asp?id=912 (accessed 20 October 2014).

Central Board of Secondary Education (2009) Teachers’ Manual on Continuous and Comprehensive Evaluation: Classes IX & X. Delhi: Central Board of Secondary Education. Available from: http://www.cbse.nic.in/cce/index.html (accessed 20 October 2014).

Intellectual Takeout (undated) ‘Middle and high schools critical-thinking rubric’ (online). Available from: http://www.intellectualtakeout.org/library/chart-graph/middle-and-high-schools-critical-thinking-rubric (accessed 20 October 2014).

National Council of Educational Research and Training (2005) National Curriculum Framework (NCF). New Delhi: NCERT.

Valerie Burger [Pinterest user] (undated) ‘Art rubrics elementary grade level’ (online), Pinterest. Available from: http://www.pinterest.com/pin/391602130070842472/ (accessed 20 October 2014).

Acknowledgements

अभिस्वीकृतियाँ

तृतीय पक्षों की सामग्रियों और अन्यथा कथित को छोड़कर, यह सामग्री क्रिएटिव कॉमन्स एट्रिब्यूशन-शेयरएलाइक लाइसेंस के अंतर्गत उपलब्ध कराई गई है (http://creativecommons.org/licenses/by-sa/3.0/ )। नीचे दी गई सामग्री मालिकाना हक की है तथा इस परियोजना के लिए लाइसेंस के अंतर्गत ही उपयोग की गई है, तथा इसका Creative Commons लाइसेंस से कोई वास्ता नहीं है। इसका अर्थ यह है कि इस सामग्री का उपयोग अननुकूलित रूप से केवल TESS-India परियोजना के भीतर किया जा सकता है और किसी भी बाद के OER संस्करणों में नहीं। इसमें TESS-India, OU और UKAID लोगो का उपयोग भी शामिल है।

इस यूनिट में सामग्री को पुनः प्रस्तुत करने की अनुमति के लिए निम्न स्रोतों का कृतज्ञतापूर्ण आभार:

तालिका 1: बौद्धिक निष्कर्ष से लिया गया निष्कर्ष (अदिनांकित) ‘मिडिल और हाई स्कूलों का महत्वपूर्ण ढंग से सोचने वाला रुब्रिक’, http://www.intellectualtakeout.org में। (Table 1: extract from Intellectual Takeout (undated) ‘Middle and high schools critical thinking rubric’, in http://www.intellectualtakeout.org .)

तालिका 2: निम्नलिखित से अनुकूलित: वालेरी र्बगर [पिंटरेस्ट उपयोगकर्ता] (अदिनांकित) ‘आर्ट रुब्रिक्स एलीमेंटरी ग्रेड लेवल’, http://www.pinterest.com से उपलब्ध। (Table 2: adapted from Valerie Burger [Pinterest user] (undated) ‘Art rubrics elementary grade level’, available from http://www.pinterest.com.]

कॉपीराइट के स्वामियों से संपर्क करने का हर प्रयास किया गया है। यदि किसी को अनजाने में अनदेखा कर दिया गया है, तो पहला अवसर मिलते ही प्रकाशकों को आवश्यक व्यवस्थाएं करने में हर्ष होगा।

वीडियो (वीडियो स्टिल्स सहित): भारत भर के उन अध्यापक शिक्षकों, मुख्याध्यापकों, अध्यापकों और छात्रों के प्रति आभार प्रकट किया जाता है जिन्होंने उत्पादनों में दि ओपन यूनिवर्सिटी के साथ काम किया है।

गतिविधि 1: निर्माणात्मक और योगात्मक आकलन की पहचान करना

Discussion

चर्चा

कुछ कामों की पहचान निर्माणात्मक अवसर प्रदान करने वालों के रूप में आसानी से की जा सकती है जैसे विकल्प 8, जहाँ मौखिक उत्तरों के लिए तत्काल प्रतिक्रिया और चर्चा संभव होती है। अन्य काम योगात्मक जानकारी प्रदान करते हैं, जैसे विकल्प 1 में पेन और पेपर परीक्षा, जिसके अंत में एक अंतिम ग्रेड की प्राप्ति होगी।

तथापि, आकलन के प्रयोजन और प्रकृति की अधिक जानकारी के बिना, अधिकांश कामों को श्रेणीबद्ध करना कठिन होता है। उदाहरण के लिए, पेन और पेपर परीक्षा को निर्माणात्मक ढंग से किया जा सकता है यदि उसके नतीजे छात्र को होने वाली गलतफहमियों के बारे में चर्चा को आरंभ करते हैं। इसी प्रकार, बंद प्रश्नों के लिए मौखिक उत्तरों का परिणाम एक ‘स्कोर’ हो सकता है जिसमें केवल शिक्षक को लाभ मिलता है। ऐसे मामले में उनका उपयोग योगात्मक रूप से होता है।

Back

गतिविधि 2: अपने विद्यालय में आकलन के अभ्यास पर दृष्टि डालना

Discussion

चर्चा

आपके विद्यालय के शिक्षकों की पृष्ठभूमि और स्टाफ द्वारा पाठ्यक्रम की व्याख्या करने के तरीके पर निर्भर करते हुए, आकलन के एक या दूसरे प्रकार पर अधिक जोर दिया जा सकता है। आपके लिए यह जानना भी आवश्यक है कि उनके उत्तर कुछ हद तक उस बात को प्रतिबिंबित करेंगे जिसकी उनके विचार से आपको अपेक्षा है।

आपको पता लग सकता है कि अच्छे अभ्यास के उदाहरण के रूप में आपके द्वारा प्रयुक्त पाठ्यक्रम के कुछ हिस्सों में पहले से ही कुछ उत्कृष्ट अभ्यास दिया गया है। आप चाहें तो इस गतिविधि के बाद स्टाफ की बैठक कर सकते हैं जिसमें आप आकलन से होने वाली शिक्षण की संभावनाओं पर जोर दे सकते हैं और आपके द्वारा खोजे गये निर्माणात्मक आकलन के उपयुक्त उपयोग की ओर ध्यान खींच सकते हैं। आप विद्यालय के इर्दगिर्द अपनी चहलकदमियों के दौरान आकलन पर ध्यान देने का निश्चय कर सकते हैं ताकि आप अच्छी विधियों की पहचान कर सकें और उन कर्मचारियों की सहायता कर सकें जिन्हें अतिरिक्त मदद चाहिए।

आप चाहें तो शिक्षकों के छोटे समूहों के साथ नज़दीकी से काम करके नियमित निर्माणात्मक आकलन के अवसर स्थापित करने में उनकी मदद कर सकते हैं।

Back

गतिविधि 3: सीखने के लक्ष्यों को स्थापित करने में शिक्षकों की सहायता करना

Discussion

चर्चा

आपने नोट किया होगा कि विद्यालय प्रमुख के प्रश्न शिक्षक की उसके आकलन के बारे में सोचने में मदद कर रहे हैं। वे वहाँ से अधिक स्पष्टता और अधिक मापदंडों वाले आकलन रुब्रिक का निर्माण करने की इच्छा के साथ जाती हैं।

इस शिक्षक की विकसित होती समझ के लिए महत्वपूर्ण यह है कि उन्होंने जो मापदंड इस्तेमाल किए हैं (प्रयुक्त मंच निर्देशों की संख्या) वे निर्माणात्मक आकलन नहीं हैं। यदि उन्होंने केवल अपने प्रारंभिक मापदंडों (मंच निर्देशों की संख्या = ग्रेड) का उपयोग किया होता, तब इस बात की संभावना नहीं थी कि वे अधिक मंच निर्देशों का उपयोग करने के अलावा, छात्रों की शिक्षण-प्रक्रिया को सुधारने के लिए प्रभावी निर्माणात्मक प्रतिक्रिया प्रदान कर पातीं।

काम के अन्य पहलुओं में मापदंड जोड़कर (उदा. मंच निर्देशों का उपयुक्त उपयोग), शिक्षक या छात्र स्वयं शिक्षण-प्रक्रिया का आकलन कर सकते हैं, बजाय इसके कि छात्रों को शिक्षण-प्रक्रिया का आकलन करने के लिए प्रेरित किया जाये।

Back

गतिविधि 4: रुब्रकि का उपयोग करने का एक उदाहरण

Discussion

चर्चा

यह संवाद तब शुरू होता है जब एक ग्रेड दिया जा चुका होता है। छात्र बात का आरंभ प्रतिरक्षक ढंग से और नाराज़गी के साथ करता है। ग्रेडस से ऐसा प्रभाव होना संभव है: यदि सुधार के बारे में चर्चा करने के बाद ग्रेड प्रदान किया गया होता, तो छात्र काफी अधिक ग्रहणशील होता। जैसा कि देखा जा सकता है, छात्र सुधार करने के लिए उत्सुक है। सत्र के अंत तक उसे पता चल चुका है कि क्या करने की जरूरत है और रुब्रिक का अधिक उपयोग करके उस समझ तक स्वयं ही पहुँच चुका है। वार्तालाप में रुब्रिक में स्पष्ट रूप से दिए गए मापदंडों का उपयोग किया गया है जो स्पष्ट करते हैं कि छात्र ने क्या हासिल किया है और उसे प्रगति करने के लिए क्या करना चाहिए। ग्रेडों पर किसी चर्चा की कोई जरूरत नहीं थी। इसकी बजाय, क्या हासिल किया गया और कितना अधिक हासिल किया जा सकता है इस विषय में संवाद हर छात्र को बिना असफल महसूस किए प्रगति करने में सक्षम करेगा।

अन्य शिक्षकों की इस तरह से सीखने की प्रक्रिया पर चर्चा करने की क्षमता विकसित करने में सहायता करने के लिए सावधानी से योजना बनाना आवश्यक होता है। आप प्रभावी विधियों का प्रतिमान बनाने के अवसरों पर विचार कर सकते हैं, जैसे शिक्षकों से अपने स्वयं के केस स्टडी विकसित और साझा करने को कहना, या पाठों का प्रेक्षण करना और प्रभावी निर्माणात्मक प्रतिक्रिया की प्रशंसा करना।

आप चाहें तो इस बात पर भी विचार कर सकते हैं कि निर्माणात्मक आकलन में संलग्न होने के लिए आप छात्रों की कैसे सहायता कर सकते हैं – आपने नोट किया होगा कि इस छात्र ने शुरू में केवल ग्रेड देखा और कैसे सुधार करना है इस बात पर चर्चा करने में संलग्न नहीं होना चाहता था। जब निर्माणात्मक आकलन कक्षा में नियम बन जाता है, तो छात्र संलग्न होंगे और अधिक स्वावलंबी विद्यार्थी बनेंगे।

Back

गतिविधि 5: छात्रों की प्रगति की निगरानी करने के लिए आकलन डेटा का उपयोग करना

Discussion

चर्चा

आपके विद्यालय के संदर्भ पर निर्भर करते हुए, आप महसूस कर सकते हैं कि आपके शिक्षक अपनी परिपाटी के दैनिक हिस्से के रूप में सीखने के लिए आकलन की पहले से ही स्थापना कर रहे हैं। वैकल्पिक रूप से, आपको महसूस हो सकता है कि वे उसकी संभावना को समझने की शुरुआत ही कर रहे हैं। आप चाहें जिस स्थिति में हों, सीखने के लिए आकलन को सन्निहित करने में समय और मेहनत लगती है। ऐसा इसलिए होता है क्योंकि इसमें अध्यापन के कई पहलू शामिल होते हैं, जैसे कक्षा की गतिविधियाँ, आकलन की प्रकृति और प्रयोजन, और शिक्षक-छात्र संवाद की प्रकृति।

इस तरह के परिवर्तन के नेतृत्व के लिए सावधानी पूर्वक नियोजन और निगरानी करने की जरूरत पड़ेगी जिनमें से दोनों ही आपके संदर्भ और आप कितने शिक्षकों के साथ काम कर रहे हैं इस बात पर निर्भर होंगे। किसी छोटे विद्यालय में, आप अपने सभी शिक्षकों के साथ अवधारणाओं पर चर्चा करने में और प्रेक्षण करके, अवधारणाओं को साझा करके तथा नतीजों पर चर्चा करके निगरानी करने में सक्षम हो सकते हैं। बड़े संदर्भ में, आप चाहें तो शिक्षकों के छोटे समूह से शुरू कर सकते हैं और विद्यालय में अन्य लोगों के सीखने के लिए एक व्यावहारिक उदाहरण विकसित कर सकते हैं।

Back